text:
१. विनीत उत्पल- दीर्घकथा- घोड़ीपर चढ़ि लेब हम डिग्री –पाँचम भाग २. मिथिलेश मंडल- कथा- सुदिक रूपैआ
३.- कपिलेश्वर राउत- कथा- थरथरी ४.उमेश मंडल- विहनि कथा- दोस्ती
१
विनीत उत्पल- दीर्घकथा-
घोड़ीपर चढ़ि लेब हम डिग्री –पाँचम भाग आगू बढि से पहिने अहां से एकटा गप करब आवश्यक अछि। जे यहि ठाम छी जतय से शीर्षक गप 'घोड़ि पर चढ़ि लेब हम डिग्री" के गप शुरू भेल। एक ठाम जामिया मिल्लिया इस्लामिया के हिन्दी विभाग छल जतय आलोक बाबू हिन्दी मे पढ़ैत छल। एतय हिन्दी भाषाक प्रकांड विद्वान सभ हुनका पढाबैक लेल आबैत छल। ओहि काल मे हास्य कवि डॉ. अशोक चक्रधर हिन्दी विभाग के कमान संभालने छल आओर विभाग मे 'जो लाहौर नहीं देख्या ओ जन्मया नहीं" के लेखक असगर वजाहत छल तऽ 'भीनी-भीनी बीनी चदरिया" उपन्यासक लेखक अब्दुल बिस्मिल्लाह सेहो ओतय छल। अहांके ते जानतै छियै जे असगर वजाहतक नाटक 'जो लाहौर नहीं देख्या ओ जन्मया नहीं" भारत-पाकिस्तान विभाजन पर आधारित अछि। अपना सब जे नाटक गाम-घर मे देखैत छी, ओहिना अहि नाटक के नहि देखल जाइत अछि। टाऊन मे जखन ई नाटक देखाअल जाइत अछि ते मारि परैत अछि। एतेक नीक नाटक ओहिने नहि लिखल जा सकैत अछि। पाय दैके, टिकस लैके लोक सभ ई या अहिने नाटक लोक देखैत छै। भारते टा मे नहि विदेशो मे अहि नाटक के मंचन भऽ चुकल अछि। यै हाल 'भीनी-भीनी बीनी चदरिया" उपन्यासक अछि। बनारसक जुलाहा पर लिखल गेल ई उपन्यास कथा के नब आयाम लिखने अछि।
दोसर ठाम छल भारतीय विद्या भवन। जतय ओ अंग्रेजी मे पत्रकारिताक कोर्स करैत छल। अंग्रेजी हुनकर मजबूत नहि छल, मुदा जोश मे आबि के अंग्रेजी मे पत्रकारिता करहि लागल छल। किछु दिन तऽ नीक लागल मुदा भीतरे-भीतर जे हुनका पर बीतैत छल, से वैह ठा जानैत छल। ओना ई गप हम बता दैलहुं तऽ अहां ई नहि बुझियो जे कथाक अंत भऽ गेल। क्याकि जे आलोक बाबू के अंग्रेजी के नाम से सांप सूघि जाइत छल ओ आय आस्ट्रेलिया मे अछि तऽ कोनो नहि कोनो गप तऽ जरूर होयत। क्योकि आस्ट्रेलिया मे बिन अंग्रेजी जानल तऽ काज नहियै होयत। फेर आजुक दिन आलोक बाबू तऽ पैघ पोस्ट पर अछि। दिल्ली, दुबई, हांगकांग, न्यूयार्क मे घुमैत रहैत अछि। फेर हुनका इंटरनेट से जते मन लागैत अछि, ओकरा लेल हम की कहि। जहिना हमर जीमेलक स्टेटस पर हरका बल्ब जलैत देखैत अछि, ओ टिपटिपबै लागैत अछि।
ओना ई आदत ओ कोनो रायपुर से संगे नहि आनलै छल। बेरसराय मे जखन ओ रहै लगलाह तखन ते एक्के-दूई टा ओतय साइबर कैफे छल मुदा कनिक ठामे मुनिरका मे कतेक साइबर कैफे खुजल छल जकरा अंगुरी मे गिनब आसान नहि अछि। बेरसराय में एक-दूई टा सेहो दोस्त बनि गेल छल। जखन सांझ राति आठ-नौ बजे ओ क्लास से फारिग भऽ कऽ डेरा घुरैत छल तऽ अप्पन दोस्तक संग मुनिरका के साइबर कैफे मे देर राति धरि चैटिंग करैत छल। ओहिनो ओहि काल मे चैटिंग करब बरका गप छल, क्याकि कम्मे लोक छल जकरा चैटिंग करै लेल आबैत छल। मुदा, आब तऽ लोक अप्पन मोबाइल से चैटिंग करैत अछि। ओहि काल याहू, रेडिफ छल। आओर आर्कुट के तखने अहि दुनिया मे आयल छल। फेसबुक, ट्विटर ओहि काल भविष्यक गर्भ मे छल। लोक याहू मैसेंजर पर घंटों लागत रहैत छल।
आलोक बाबू के लऽ कऽ एकटा गप तऽ छल, जे ओ जतय जाइत छल या बैसैत छल, ओतय तुरंते लोक सभ जानै लागैत छल। मेहनती आ कर्मठ ते रहबे करल। अहि बीच एक सांझ जखन ओ जामिया मिल्लिया इस्लामिया से घुरि के भारतीय विद्या भवनक क्लास मे छल तखने एकटा लड़की हुनकर नाम लऽ कऽ बजौलखिन, 'आलोक अहांके नाम अछि। प्रोफेसर राजेंद्र जोशी हमरा अहांक लग पठौलखिन अछि।"
'हां, कहूं।", आलोक अनमनने ढंग से ओहि लड़की दिस ताकि के कहलखिन।
'हम तऽ एतय पार्ट टाइम कोर्स कऽ रहल छी।"
'नीक गप।"
'हम संयुक्त राष्ट्र संघक यूएनडीपी मे काज करैत छी आओर हमर नाम करिश्मा सिंह अछि।"
'ते हमरा से कोन गप।", आलोक बाबू कहलखिन।
'क्याकि हमरा आफिस से टाइम नहि भेटैत अछि। ताहि सं हमरा पढ़ै मे दिक्कत होयत अछि। जोशीजी कहलखिन जे जतय हमरा कोनो दिक्कत होय ओतय हमरा अहां सहयोग कऽ देब।"
'हम ते ओना कोनो नियम नहि बनौले छी, जे अहां के हेल्प नहि करब। मुदा, जहिना हम सभ के करैत छी, अहों कऽ हेल्प कऽ देब।"
'ठीक अछि।"
'जी।"
ई कहिके आलोक बाबू एक कात आओर करिश्मा दोसर कात चलि देलक।
आब दिक्कत ई छल जे एक कात हुनका अंग्रेजी भारि लागै तऽ दोसर कात करिश्मा हुनका नीन खराब कऽ के राखि देन छल। उमढ़ हिन्दी मे ओ कतेक रास काज सभ कऽ रहल छल। जामिया मे पढ़ैत काल हुनकर आलेख हिन्दी के सभ पैघ-पैछ अखबार मे छपि लागल छल। करिश्मा जतय हुनका सं अंग्रेजी मे गप करैत छल ओतय हुनका अंग्रेजी मे बाजहि मे सांप सूंघि जाइत छल। आलोक जखन तंग भऽ जाइत छल तखन हुनकर मुंह सं निकलि जाइत छल, 'देखब,जखन हम भारतीय विद्या भवन सं कोर्स भऽ जाइत ते हम घोड़िपर चढ़ि हम लेब डिग्री।"
मुदा, आलोक बाबूक ई गप भारतीय विद्या भवनक कोर्सक बादे खत्म नहि भेल। ई गप कहि-कहि के ओ आओर लोक सभ के अंग्रेजी से डरा दैत छल जे अहि बेर ओ परीक्षा मे फेल जरूर करत आओर कनि-कनि अंग्रेजी मे पढ़ैत-पढ़ैत एहि भाषा के नीक कऽ लेलक। ई गप हमरे टा मालूम छल जे ओ खूब मन सं अंग्रेजी भाषा कऽ लऽ के मेहनत कऽ रहल छल। आगू बढ़हि सं पहिले अहांके ई गप हम कहि दैत छी जे अंिह ठाम आलोक बाबूक ई कथाक अंत नहि भऽ रहल अछि। क्याकि आय जदि ओ अंग्रेजी नहि जानैत अछि ते कोना आस्ट्रेलिया मे अछि। आओर जहिया सं आस्ट्रेलिया गेल अछि तहिया सं फोन-ते-फोन चैटिंगो हमरा सं खूब करैत अछि। हमहूं खूब करैत छी। ओहि दिन हमरा संग खूब चैट करलक।
आलोक: हाय (अंग्रेजी बला)
हम: मजे मे छी, अहां सुनाबू।
'अहां फोटू देखलहुं की, अहां के एकटा आओर मेल कईने छी"।
'हां, हम तऽ सभटा फोटो देखहि ुचुकल छी"।
'अहां ओकरे मे हुनका चिन्ह सकैत छी"। ई कहिके आलोक बाबू हमरा फेकरा बुझाबै लागल।
'दूनू अलबम देखलहुं अहां"। फेसबुक पर कुछु फोटू लोड केने छी की? हां, पुरैनका आओर नबका दोनो फोटू अछि ओतय"?
'ओके"
'यार अप्पन किछु ग्रुप फोटू अहांक लग अछि आओर संभव हुए तऽ अहां ओकरा स्कैन कऽ पठाह देब। हमहूं सभटा फोटू पटाह देब। आइये अप्पन लैपटॉप पर सेव कईने छी", आलोक बाबू हमरा कहलखिन।
'हां, हम भागलपुर से सभटा फोटू ले आइने छी"। हम कहलहुं।
(एकटा गप तऽ बिसुरि गेलहुं जे हम माने गोविंद भागलपुरक छी। तिलकामांझी एकटा मोहल्ला अछि। ओहि ठाम सबौर जाहि बला रोड मे शीतला स्थान रोड अछि जतय हम रहैत रहि आओर आय-काल पापा-मम्मी रहैत अछि।)
'कोनो दिन बैसि कऽ सभटा फोटू स्कैन कऽ लेब, तखन अहां के पठा देब।' हम कहलहुं। एकटा अलबम भेजि रहल छी, चेक कऽ लियौ।" हम कहलहुं।
'ओके"
'अहि फोटू में अहां नहि छी"।
'कोनो बात नहि"।
'ओह मजा आबि गेल।"
'हमरो मजा आबि गेल।" कतेक पुरनका गप ख्याल आबि गेल आओर हमरा मन मे किछु आओर गप छल। हम जे लिखने छी, अहां पढ़लियै की नहि", आलोक बाबू कहलखिन।
'कोन गप"।
'अहि बीच हम कवि बनि गेल छलौंह"।
'अच्छा, आस्ट्रेलिया मे"।
'तीन-चारि दिन पहीने बहुत दिन बाद किछु लिखने रहि हिन्दी मे, 'लम्हे क्या लम्हे।"
'भेज देब नहि, ओकरा हम पढ़ब"।
'अलबम मे नहि पढ़लौ कि। गुरु ओतय पढ़हि के मजा अछि"।
'ओतय तऽ पढ़लौ, आओर की लिखने छी", हम कहलहुं।
'लम्हे के विस्तार देने छी"।
'हा, हा, मजा आबि गेल"।
'अइयों अहां खराब चौक के ट¬ूब लाइट छी की, केहन लिखने छी, ई गप हम पुछि रहल छी" आलोक बाबू हमरा पर व्यग्य करलखिन।
जारी...
२
मिथिलेश मंडल-
कथा
सुदिक रूपैआ
गाममे एकटा मास्टर छलाह। बारह हजार रूपैआ दरमाहा रहनि। हुनका एकटा लड़का रहनि लगभग 15 सालक। तीने परानी परिवारमे रहथि। बाप-बेटा आ माए। मास्टर सहाएब अपने रूपैआ सुइदपर लगबैमे एक नम्बर गाममे। समूचा गौआँ जनैत जे मास्टर लग बारह बजे दिन आकि रातिमे जाएब तँ रूपैआ भऽ जाएत। मास्टरकेँ गाममे सभ ए.टी.एम. बुझैत। जे कखनो जाएब तँ भऽ जाएत। 25 हजार रूपैआ तक राति या दिन कखनो लोक लऽ सकैत छल। मुदा 25 हजारसँ बेसी लेल एक दिनक समए दिअ पड़ैत रहै। बिना समान रखने किनको एक्कोटा छिद्दियो ने दैत। से सभकेँ बुझल। यएहटा एकटा शर्त्त रहनि मास्टर सहाएबक।
बड़नीक लेन-देन चलैत। लोक सभ बन्हकी लगा-लगा अपन जरूरतकेँ पुरबैत। मास्टरो सहाएबकेँ मन लगनि। हिनको मन आगु बढ़ैत गेल। संजोगसँ मास्टर सहाएबक बेटा ताबत 20 वर्षक भेल। जवान भेल। बेटो ओही फेरामे पड़ल। एककेँ दू कन्ना हएत, मोनमे एलनि जे रूपैआ सुइदपर लगाएब तँ घर बैसले आमदनी हएत। ने हाथ मोलि आ ने पएर मोलि। बेटा 500 रूपैआ लोककेँ दैत 1500रूपैआ लोकसँ लैत। सुइदक सुइद जोड़ैत।
मास्टर सहाएब एक दिन अपन हिसाब-बारी करैले बैसलाह तँ सुिदक रूपैआ 36 हजार कऽ महिनामे अबैत रहनि। मास्टर सहाएबकेँ मन चसकैत। बेटा एक तरफ सोचैत जे हमरा सन महाजन गाममे कियो नै अछि।
क्रमश:
३
कपिलेश्वर राउत
कथा
थरथरी
ओता तँ ऋृतु छह टा होइत अिछ। गृष्म, वर्षा, शरद, हेमन्त, शिशिर आ वसन्त। मुदा व्यवहारमे लोक तीनटाकेँ मानै छै गर्मी, वर्षा आ जाड़। सभ ऋृतुकेँ अपन ललग-अलग गुण अवगुण होइत छै। मुदा जाड़केँ एकटा अपन अलगे गुण अवगुण अछि। कोन भगवान जाड़केँ जन्म देलनि से नै कहि। अान ऋृतुमे तँ लोक हर्ष-विषम, रंगरभस आ वर्षाक फूहारक आनन्द लऽ कऽ िबता दैत छै। मुदा जाड़ तँ कोढ़केँ कँपा दैत छै। गरीबक वास्तु मारूख आ धनिकक वास्तु बिलासक ऋृतु होइत छै।
घुटर एक दिन एहने समएमे सुरेश बाबूक खेत जे मरखप केने छल पटबैले गेल। समए छलै माघ मासक सुरूआतक। जहिना 2003ई.मे शीतलहरी छलै तहिना अहू बेर भेलै। पछिया बहैत जाड़ सुसकारी दैत। सूरूजो भगवान कतए नुका रहला तकर ठेकान नै। कुहेश लागल। पनिक बुन्द जकाँ वर्फ खसैत। लोक हरदम धुरे लग आगि तपैत। ठिठुरल घास-पात खेलासँ माल-जालकेँ पीठ पाँजर बैस गेलै। आ विमारो पड़ए लागल। तनुक चिरै-चुनमुनी सभ जहिंपटार मरए लागल। साँप सभ कोनो बीलमे तँ कोनो आरिक कातमे मूइल परल। जीनाइ लोककेँ कठीन भऽ गेलै। एक पनरहियासँ जे शीतलहरी चलल से लधले रहि गेल।
एहने समएमे घुटर मनखप गहूम केने छल। तकरा पटबैक लेल गेल जोखन बोरिंग चलबैक लेल गेल। बोरिंगमे जहन पम्पसेटसँ पानि धराबए लागल पानि धऽ लेलके। पलास्टिक पाइपसँ पानि लऽ गेनाइ छलै से जहाँ कि पाइप पम्पसेमे धराबए लागल आकि पानि दोसर दिसामे फूच्चूका मारलके आकि घुटर आ जोखन दुनू गोटाकेँ नहा देलके। तथापि कोनो तरहेँ पाइपकेँ बान्हि लेलक। जाड़े दुनू गोटे थरथर काँपए लागल। घुटर खेत जा एक कियारीमे पानि खोलि देलके। आ आगिक जोगारमे घुटर बगलमे कलमवाग छलै ओतए नार राखल छलै जैमे सँ एक पाँज नार थरथराइते अनलक। आब जखने सलाइसँ आगि धराबऽ लगल आकि तेहेन जाड़ होइत रहै जे सलाइक काठी खड़ड़ले ने होइत होइ। थरथरीसँ सलाइक काठी मुझा जाय। जँ कठीमे आगि धरे तँ नारमे धरबेकाल मिझा जाय। खाएर कोनो तरहेँ आगि धरौलक आगि धधका दुनू गोटे आगि तापए लागल। थोड़ेक कालक बाद होश भेलै।
सुरेश बाबू खेत देखक लेल पएर लग तक कोट देने, पएरमे मोजा-जूत्ता लगौने, जाँधमे ट्रोजर देने कानमे मोफलर लगौने तैपर सँ माथमे टोपी देने आँखियोमे चश्मा छलनि। तैयो जाड़े थरथराइत छलाह। जखन बोरिंग लग एला तँ देखलखिन जे दुनू गोटे आगि तापि रहल अछि। सुरेशो बाबू हाथ महक दस्ताना निकािल आगि तापए लगला। आ बजला- “घुटरा केहेन समए भऽ गेलै जे केतनो कपड़ा देहमे दैत छिऐ तैयो जाड़ जना जाइते ने अछि। तूँ सभ कोना कऽ रहैत छेँ।”
घुटर बाजल- “याै मालिक गरीबक जिनगी कोनो जिनगी छिऐ। एक तँ दैविक मारल छी, दोसर सरकारोक व्यवस्था तेहेन ने छै जे की कहब। कमाए लंगोटीबला आ खाए धोतीबला। देहमे देखैत छिऐ जेतने कपड़ा अछि तैसँ रातिक जाड़मे गुजर करैत छी। घरवाली परसौती भेल अछि। एकेटा रहैक घर अछि। दोसर बकरी आ गाए लेल अछि। तहिमे एक कोनमे जारैन-काठी रखैत छी। सेहो बकरीबला घरक टाट टूटल अछि।”
सुरेश बाबू बजला- “तब तँ बर दिक्कत होइत हेतौ?”
घुटर बाजल- “यौ मालिक, की कहू। खएर जाए दिऔ। हमरा सभले तँ एकटा उपरेबला छथि। मुदा हे एकटा बात कहैत छी जे केतनो अहाँ सभ कपड़ा लगाएब, बिजलीक गर्मीमे रहब मुदा तीन बेर अहूँ सभकेँ जाड़ पछारबे करत।”
सुरेश बाबू अकचकाइत पुछलाह- “कन्ना रौ।”
घुटर कहए लगल- “नै बुझै छिऐ, नहाइ, खाइ आ झारा फिरै कालमे।”
सुरेश बाबू- “ठीके कहै छेँ।”
घुटर- “मालिक, हमरा सभकेँ कोन अछि। खूब मोटगर कऽ लार बीछा दै छिऐ तैपर सँ कुछो बीछा दै छिऐ आ चद्दैर ओढ़ि लै छी आ तखनो जँ जाड़ होइए तँ झट्टासँ बनेलहा पटिया ओढ़ि लै छी। बगलमे गोरहन्नी आ खड़ड़न-मड़ड़नकेँ ओरिया कऽ रखने रहै छी नै भेल तँ ओकरो पजारि दै छिऐ। भरि राति सुनगैत रहल घर गरमाएल रहल। अहाँकेँ तँ बुझलै हएत जे बोरैसक आगि केहेन होइ छै। ठाठसँ सुतै छी।”
“तहन तँ एअर-कण्डीशन बना कऽ घरमे रहै छेँ। बड़ नीक एहिना जाड़सँ बँचैक कोशिश करिहेँ। नै तँ सत्तो डाक्टर जकाँ हेताै, बेचारा काल्हिखिन पैखानासँ अाएल, कलपर कूरूर करिते रहए आकि ठंढ़ा मारि देलकै। टांगि-टुंगि कऽ डाक्टर लग लऽ गेलै। तँए कहलिओ जे जाड़सँ बचि कऽ रहिहँ। बकरी आ गाएकेँ सेहो झोली ओढ़ा कऽ रखिहँ।” सुरेश बाबू कहलखिन।
मुँड़ी डोलबैत घुटर बाजल- “ठीके कहै छी मालिक।”
सुरेश बाबू- “रौ घुटर, छियो-पुतोकेँ हाँटि-दबािर दिहेँ जे ठंढ़ासँ बँिच कऽ रहतौ।”
घुटर- “से छौड़ा मानिते नै अछि। खन गुल्ली डण्टा, खन क्रिकेट तँ खन कबड्डी खेलाइते रहैए। की करबै। हम तँ कहबे ने करबै मालिक।”
सुरेश बाबू- “सएह हम कहबो ने।”
घुटर- “हम तँ भरि दिन काम धन्धामे लागल रहलौं। अहीं सबहक बस बॅसबिट्टीमे बाँसक ओधि उखारि चीर-फार कऽ लै छी। जैसँ देहमे घाम फेकैत रहैए। आ राति कऽ बौरेसबला आगि गरमेने रहैए।”
सुरेश बाबू- “ठीक करै छेँ। जान छौ तँ जहान छौ। शरीर नै तँ किछु नै। अच्छा एकटा कह जे योगासन करै छेँ आकि नै?”
घुटर- “यौ मालिक, हम मूर्ख आदमी की जानए गेलिऐ योगासन आकि प्रणायाम। हमरा सभले देहे धुनब योगासन आ परनियाम होइत छै। खटनियौ सँ ने देह दुहाइत रहैए।”
सुरेश बाबू बजलाह- “इहो बात ठीके छौ।”
घुटर बाजल- “मालिक अगहनमे मारि-घुसि कऽ कमेलौं, खूब धान कटलौं जैसँ घरमे एक कोठी धानो अछि आ थोड़ेक चाउरो अछि। खेतसँ खेसारी साग, बथुआ साग, सेरसो साग, तोरी साग सबहक तीमन कऽ लै छी। कहियो काल अल्लू, कोबी, भट्टा, मुरै सेहो सभक तीमन खा लै छी आ बम-बम करैत रहै छी।”
सुरेश बाबू- “तहन तँ नीके वस्तु सभ खाइ छेँ।”
घुटर- “अहाँ सभ जकाँ की अण्डा, मौस-तौस आकि दूध-दही हमरा सभकेँ भेटैत अछि। हमरा सबहक देह तँ वैसाख जेठक रौद, भादबक वर्षा आ माघ मासक जाड़सँ ठाेकाएल-ठठाएल अछि। अहाँ सभ जकाँ की गैद परहक बाँस जकाँ मोटगर नै ने अछि जे तागत किछु ने। केहनो भीरगर काज देखा दिअ कऽ देब। हँ अहाँ सभ जकाँ पोथी-पतरा नै ने पढ़ने छी। थमहू खेत देखने अबै छी।”
कहि खेत आबि दोसर कियारीमे पानि खोलि फेर घूर तर चलि आएल आ गप-सप्प केलक। बाजल-
“यौ मालिक, अहाँ सभ जकाँ की हमरा सौ बीघा खेत अछि। लऽ दऽ कऽ अपन दस कट्ठा खेत अछि। कनीमे तरकारी-फरकारी, कनीमे दलिहन-तेलहन, कनीमे साग-पात केने छी। धान-गहूम तँ अहीं सबहक खेतमे मनखप कऽ के गुजर करै छी।”
सुरेश बाबू- “एकटा कहाबत छै जे लड़ा-चड़ा धन पाइये बैठे देगा कौन। हे बड़ जाड़ होइ छै जल्दी खेत पटा लै आ घरपर जो। हमहूँ आब अधिक घुम फिर नै करब घरेपर जाइ छी।”
घुटर कहलक- “जँ गपे-सप्प करै छी तँ एकटा गप आओर सुनि लिअ। हम तँ पंजाब-भदोही आकि दिल्ली-बम्बइ नै ने कमाइले गेलौं। देखै छिऐ जे ढबाहि लागल लोक देासर मुलुक जाइत अछि। हँ ओतऽ सँ पाइ तँ अनैए मुदा परिवारसँ हटल रहैए। जबकि सरकारो खेतीपर विशेष धियान देलकैहेँ। खेत अफर-जात परल अछि केनिहारक चलैत। कम उपजा भेने तंगी तँ बढ़बे करत गाममे माए-बाप से हकन कनैत छै। मािलक अहीं अपन दशा देखिओ ने, एते खेत अछि आ धिया-पूता सभ विदेशमे नोकरी करैए। मालकिन बूढ़मे कन्ना कऽ भानस भात करैत हेती से वएह जनैत हेती।”
सुरेश बाबू बजला- “से तँ ठीके कहैत छेँ। कखनो कऽ हमरो मनमे होइत अछि जे कथीले एते कमेलौं आ एते जमा केलौं। अच्छा छोर ई सभ बात। हम जाइ छिऔ।” कहि सुरेश बाबू घर दिस विदा भेला। आ घुटर अंतिम कियारीमे पानि काटए लगल।
४.
उमेश मंडल
विहनि कथा-
दोस्ती
एटका गाममे दूटा दोस्त छल। एकटाक नाओं आत्मा आ दोसराक नाओं शरीर छेलै। दुनूक दोस्ती बच्चेसँ छल। दुनूक बीच एहेन दोस्ती रहै जे आन कियो बुझबे ने करै छल जे दुनू दू छी। किएक तँ सदिखन दुनू संगे रहैत। संगे खाइत, संगे सुतैत आ संगे टहलैत-बुलैत। दुनू निश्चय केने छल जे जिनगी भरि प्रेम आ मित्रता निमाहब। एक दोसरकेँ मदति सदति काल करैत रहब। शरीर परदेश जा व्यापार करए लगल। खूब धन अर्जित केलक। धन भेने एश-मौजक सभ सुविधा बना लेलक। नमगर-चौड़गर कोठी, एअर कंडीशन गाड़ी, टी.बी. मोवाइल इत्यादि सभ किछु कीन लेलक।
आत्माकेँ जखन जानकारी भेलै तँ मने-मन खूब खुशी भेलै। एक दिन आत्मा शरीरसँ भेँट करए विदा भेल। शरीर लग पहुँचते, अत्मो शरीरकेँ चिन्हलक आ शरीरो आत्माकेँ। मुदा अनचिन्हार बनि शरीर आत्माकेँ पुछलक- “अहाँ के छी, कतए रहै छी, हम नै चिन्हलहुँ?”
शरीरक बात सुनि आत्मा मने-मन सोचए लगल जे भरिसक एकरा धनक मद आन्हर बना देलकै, तँए एहेन बात बजैए। मन मसोसि आत्मा कहलक- “दोस, सुनै मे आएल जे अहाँ आन्हर भऽ गेलहुँ, तँए जिज्ञासा करए आएल छलहुँ। मुदा ऐठाम आबि प्रत्यक्ष भऽ गेल जे अहाँ सचमुच आन्हर भऽ गेल छी। आब जाइ छी।”
हम पुछैत छी- मुन्नाजीक १.गौरीनाथ आ २.अनमोल झासँ गप्प-सप्प।
१
हिन्दी-मैथिली साहित्यक सेतु सदृश बहुआयामी व्यक्तित्वक धनिक युवा रचनाकार श्री गौरीनाथसँ युवा विहनि कथाकार मुन्नाजी द्वारा भेल गप्प-सप्पक प्रमुख अंश राखल जा रहल अछि:-
मुन्नाजी: गौरीनाथजी नमस्कार। सर्वप्रथम भारतीय भाषा परिषद, कोलकाताक सम्मानक लेल बधाइ। अहाँक साहित्यिक क्रियाकलापक मोटामोटी दू दशक बीति रहल अछि, अपन प्रारम्भिक रचनात्मक सक्रियताक पूर्ण जनतब दी।
गौरीनाथ: अहांक एहि हार्दिकताक लेल धन्यवाद। अपन लेखनक मूल्यांकन अपने नै कऽ सकै छी।
मुन्नाजी: अहाँक सृजनरथ कथायात्रासँ प्रारम्भ भेल छल, प्रारम्भसँ एखन धरि अपन कथायात्राकेँ कोन दृष्टिये देखै छी। ऐ बीच कथा आ कथानकमे कोन बदलाव देखबामे आएल?
गौरीनाथ: अपन कथायात्राक बारे मे हम पहिनहि कहलहुँ जे स्वयं किछु नै कहब। एकर सही मूल्यांकन दोसर लेखक, पाठक वा आलोचक कऽ सकै छथि। ओना मैथिली मे आलोचक तँ छथिये नै तहन सहृदय पाठक आ दोसर लेखक एकर निर्णायक भऽ सकै छथि। ओना मैथिली कथामे बदलावक गप्प कहबै तँ समएक जे दवाब छै से तँ अबै छै मुदा जतेक एबाक चाही से हमरा मैथिली साहित्यमे नै देखबा मे अबैए।
मुन्नाजी: अहाँ अपनाकेँ साम्यवादी रूपेँ स्थापित करबाक प्रयास केलौं। सातम-आठम दशकमे उठल साम्यवादी विचारधाराक हो-हल्लाक बाद एहेन कोनो विचारधारा मैथिली मध्य बनि सकल?
गौरीनाथ: नै हमरा ई गलत लगैए जे सातम आकि आठम दशकमे हो हल्ला भेल। बाबा नागार्जुन जखन रचनात्मक शुरुआत केलनि आजादीक पूर्वे, ओइ समयक जे हुनकर लेख देखबनि ओ जे राजघरानाक विरुद्ध प्रश्न उठेलनि, से की छल ? ओ किसान आन्दोलन, कम्यूनिस्ट आन्दोलनक समर्थक ताहि जमाना सं छलाह। जहिया मार्क्सवादी विचार नै छलै तहिया न्यायक प्रश्न नै छलै की ? हँ, सातम-आठम दशकमे नक्सलबाड़ी आन्दोलनक बाद मैथिलीमे अग्नि पीढ़ी आगू भऽ एलै आ तहिया जे सामाजिक दवाब छलै- ओइमे रामलोचन ठाकुर, अग्निपुष्प, कुणाल, नरेन्द्र आदि हस्तक्षेप कयलनि। हँ ओ एहेन दवाब छलै जाइमे जे ओइ धाराक समर्थक नहियो रहयवला अनेक दृष्टिसंपन्न लेखक एहि पीढि़क संग समानधर्मे टा नै, सहमना रूप मे सेहो सोझा अयलाह। आइ ओहि धारा मे कुमार पवन, सारंग कुमार, विद्यानंद झा, कामिनी आदि सन अनेक युवा रचनाकार भेटताह।
मुन्नाजी: अहाँ मैथिली-हिन्दी मध्य समान रूपेँ सक्रिय छी, दुनू मध्य की समानता-भिन्नता अनुभव करै छी?
गौरीनाथ: एकटा हमर मातृभाषा छी, दोसर हमर रोजी-रोटीक भाषा। हमरा दुनू मे कोनो द्वैध नै बुझाइ अछि।
मुन्नाजी: अहाँ प्रकाशकीय गतिविधि (प्रकाशन आ वितरण)मे सेहो सक्रिय छी। तँ कहू मैथिलीमे श्रेष्ठ रचनाक की स्थिति अछि, पाठकक भेल वृद्धि कते महत्व रखैत अछि?
गौरीनाथ: पाठकक मैथिलीमे अभाव भेलैए। १९९९-२००० मे जतेक पत्रिका-किताब बिका जाइत छलै आब से स्थिति नै छै।
मुन्नाजी: अहाँ अपना जनतब कहू जे मैथिली पत्रकारिता वा प्रकाशन कतऽ अछि, ई आर्थिक लाभमे जा सकैए?
गौरीनाथ: निश्चित रूपसँ आर्थिक लाभ भऽ सकै छै, ओइ लेल आवश्यक छै पैघ प्रकाशन संस्थाक, जतऽ पर्याप्त पूजी संग व्यावसायिक सूझ-बूझ सेहो होइ। हमरा सभकेँ ओते संसाधन नै अछि। हमरा सभकेँ आर्थिक लाभ नै भेल, मुदा घाटामे सेहो नै रहलौं। ओइ रूप मे हम बजारकेँ गलत नै कहै छिऐ। आब हम एक बेर कतौसँ विज्ञापन आनि लेलौं तँ हमरा लाभ भऽ गेल, मुदा तकरा एहि व्यवसायक स्थायी भाव तं नै कहबै ? हमसभ किछु खास नै केलहुं, एकदम छोट प्रयास अछि हमरासभक...
मुन्नाजी: अहाँ अंतिकासँ किछु रचनाकारकेँ बेरा कऽ रखैत रहलौंहेँ, तकर की कारण, विचारधाराक अभाव की रचनाक स्तरक अभाव?
गौरीनाथ: हमरा नै कोनो नाम मोन पड़ैत अछि, जिनका हमसभ बेराकऽ रखने होइ। अंतिका मे हमरासभ जते लोककेँ छपने छी तकर नाम नुकायल नै छै। तकर अलाबे के बारल छथि तकर नाम अहीं कहि सकैत छी...
मुन्नाजी: अपन समतुरिया रचनाकारकेँ कतऽ राखऽ चाहब, ओइ भीड़ मध्य अपनाकेँ कतऽ पबै छी?
गौरीनाथ: हम अपन समकक्ष सभ रचनाकार केँ अपना सँ आगू मानै छी। ओइ भीड़ मे हम सब सं पाछू छी।
मुन्नाजी: मैथिली साहित्य बभनौटी (ब्राह्मणवादक) शिकार रहल अछि। मुदा नव सदीमे सक्रिय गएर ब्राह्मण रचनाकारक प्रवेशकेँ अहाँ कोन तरहेँ देखै छिऐ?
गौरीनाथ: ब्राह्मणेत्तर जे छथि, हुनका लग भोगल पीड़ा छनि तें हुनके स्वर सभसँ विश्वसनीय हैत।
मुन्नाजी: अपन अमूल्य समए दऽ उतारा देबा लेल बहुत-बहुत धन्यवाद।
गौरीनाथ: अहूँ के धन्यवाद।
२
राग द्वेष, भेदभाव, मैथिलीक उठापटकसँ दूर एकान्त भऽ अपन प्रारम्भिक रचना समएसँ आइ धरि अनवरत विहनि कथा लेखनमे लीन श्री अनमोल झा सँ युवा विहनि कथाकार एवं समालोचक मुनाजीक अन्तरंग गपशप:
मुन्नाजी: भाइ नमस्कार। सामान्यतः रचनाकार सभ कथा-कवितासँ लिखब शुरू करैत छथि मुदा अहाँ विहनि कथासँ रचना लिखब प्रारम्भ कऽ विहनि कथेकेँ प्रमुखतासँ लिखैत रहलौंहेँ। एकरा प्रति रुचि वा आदर कोना जागल?
अनमोल झा: नमस्कार भाइ। बहुत-बहुत नमस्कार। शुरू तँ हम केने रही- “बाबा कहथिन महरानी” कथासँ जे हमर पहिल रचना छल। मुदा तकरा बादेसँ हम विहनि कथा लिखऽ लगलौं। जहाँ धरि रुचि आ आदरक प्रश्न अछि भाइ, से निश्चित रूपसँ हम कहब जे ऐ लेल हम “सगर राति दीप जरय” (कथा गोष्ठी) सँ बहुत उपकृत होइत रहलौंहेँ। हम दोसर कथागोष्ठी जे २९.०४.१९९० ई. मे श्री जीवकान्तअ जीक संयोजनमे भोला उच्च विद्यालय, डेओढ़मे भेल रहए, तहियासँ जुड़ल छी। आ ओइसँ लुरि-भास सभ सिखैत रहलौंहेँ।
ओना कथा गोष्ठीमे कथाक प्रधानता रहैत अछि। एम्हर आबि कऽ थोड़-थोड़ विहनि कथा सभ सेहो पढ़ल जाइत अछि, जकर हमरा आतुरताक संग प्रतीक्षा रहैत अछि।
अन्य भाषामे विहनि कथा चिन्हार भऽ स्थापित भऽ गेल अछि। मैथिलीयोमे कथाक संगे-संग भारतक सभ भाषा लग ई ठाढ़ हो, स्थापित हो, तँए हम विहनि कथेकेँ प्रमुखता दऽ रहलौं अछि।
मुन्नाजी: विहनि कथाक अतिरिक्त कथो लिखलौं आ से छपबो कएल। दुनूक मध्य की समानता आ भिन्नता अछि? दुनूमे सँ जे एकटा पसिन्न करए लेल कहल जाए तँ ककरा पसिन्न करब आ किएक?
अनमोल झा: हमर एखन धरि १६० टा लघुकथा मैथिलीक विभिन्न पत्र-पत्रिका आ संकलनमे प्रकाशित अछि, जकर सभ पत्र-पत्रिका आ संकलन हमरा लग उपलब्ध अछि। एकर अतिरिक्त आरो कतौ छपल अछि आ से हमरा सूचना नै अछि से सभ छोड़ि कऽ। आ तहिना सतरहटा कथा सेहो प्रकाशित अछि।
कथा आ विहनि कथाक मध्य समानता आ भिन्नताक बात पुछैत छी से हमरा जनैत उपन्यास आ कथामे जे समानता वा भिन्नता अछि सएह कथा आ विहनि कथामे अछि।
दुनूमे सँ निश्चित रूपे हम विहनि कथाकेँ पसिन्न करब। कारण ऐमे जे मारक क्षमता होइत अछि से आन कोनोमे नै। आ सफल विहनि कथाक ईएह गुण अछि जे ओ पाठककेँ बिना मर्माहत केने नै छोड़ि सकैत अछि।
मुन्नाजी: विहनि कथाक अतिरिक्त बाल कथा सेहो लिखैत रहलौं अछि, आर की की लिखैत छी? सभ तरहक लेखनक की उद्देश्य?
अनमोल झा: बाल रचना लिखैत हमरा नीक लगैत अछि तैं लिखैत छी। जखन हम ई लिखैत छी तँ अपना-आपकेँ बालपनमे अनुभव करैत छी जे नीक लगैत अछि।
एकर अतिरिक्त कथा, कविता, रिपोर्ताज लिखैत रही आ एखनो हल्का-फल्लक लिख लैत छी। एकर सबहक पाछाँ कोनो तेहेन उद्देश्य नै अछि। मुदा विहनि कथा हमर प्राण छी आ तैं एकरे सभटा समर्पित अछि।
मुन्नाजी: मैथिलीमे विहनि कथाक कोनो मोजर वा पुछारि नै छै। विहनि कथाकारक तँ कोनो नामे निशान नै बुझल जाइछ। एहन स्थितिमे जगजियार हेबासँ बेसी हेरा जएबाक सम्भावना अछि। ऐ स्थितिमे अपनाकेँ कोना पबै छी?
अनमोल झा: हम जतऽ छी ठीक छी। मैथिलीमे ओनाहो बड़ पेंच-पाँच छैक। बिना पैरबी, पाइ वा पदक किछु नै होइत छैक आ से हमरा लग नै अछि तैं हेरा जाएब वा जगजियार होएब ई बिना माथामे रखने विहनि कथा लिखैत छी आ लिखैत रहब।
मुन्नाजी आब मैथिलीमे विहनि कथाक मोजर वा पुछारि नै छैक से नै कहियौ। यदि अहाँ सन समर्पित लोक आर थोड़बो भेटि जाइ मैथिलीकेँ तँ अपने ने मोजर भऽ जेतै एकर।
मुन्नाजी: अहाँ एखन धरि ढेर रास विहनि कथा लिखि गेल छी। संख्यात्मक बलेँ बड्ड मजगूत छी। मुदा किछु रचना कमजोर बनि सोझाँ आएल अछि। तँ अहाँकेँ नै लगैछ जे बेसी लिखबासँ बेसी आवश्यक अछि जे कम्मे आबए मुदा ठोस रचना आबए?
अनमोल झा: अहाँक कहब यथार्थ अछि भाइ। ओना धान कुटलापर चाउरमे खुद्दी हएब स्वाभाविक अछि। खुद्दीमे चाउर नहि ने देखाइ अछि अहाँकेँ।
ओना अहाँक सुझावक स्वागत अछि। हम एकर ध्यान राखब।
मुन्नाजी: अहाँकेँ डेढ़ दशकक अपन विहनि कथा यात्रामे की अनुभव रहल। तहियासँ आइक स्थितिमे की अन्तर छै।
अनमोल झा: डेढ़े दशक किएक कहैत छी मुन्नाजी। दू दशक ने कहियै। हमर पहिल प्रकाशित रचना २ टा विहनि कथा घृणा-स्नेह आ विवश चेतना समितिक स्मारिका विद्यापति स्मृति पर्व १९९१ ई. मे छपल अछि। खएर छोड़ू, काजक गप करी।
विहनि कथा यात्राक मादे की कहू भाइ, हमरे सन थेथर लोक अछि जे १९, २० बरख सँ एकरा पकड़ि कऽ लेखन करैत रहल। बड़ दुरूह रस्ता छल तखन (एखन नै) आ तैं बहुत गोटा ऐ विधामे आबि कऽ फेर अपन कथा-कविता दिस चल गेलाह। देखलन्हि जे नाम ने जस तँ की करब एतऽ। ऊपरसँ उपहासे। ओना आब पुछबनि तँ कहता ओ सभ एकर जन्मदाते हम छी तँ हम छी।
मुदा हमरा ऐ विधामे मोन लगैत अछि आ ऐ बले लोक चिन्हतो अछि हमरा। एखन पहिलुका सन स्थिति नै रहलै। विहनि कथा मैथिलीमे अपन स्थान बना लेने अछि, जकर प्रमाण पत्र-पत्रिकाक लघुकथा विशेषांक आ सभ पत्र-पत्रिकामे विहनि कथाक रहब अछि। एकर भविष्य नीक अछि। लोककेँ कथा-उपन्यासकेँ पढ़बाक पलखति नै छैक एखन। एहन स्थितिमे ओ सभ बात विहनि कथामे कनिये कालमे भेटि जाइत छै। तैँ एकर पाठको वर्ग तैयार भऽ गेल अछि। दिनानुदिन विहनि कथाकारो सभ उभरि कऽ आबि रहलाहेँ आ से सतति रचनाशील छथि। आजुक परिप्रेक्ष्यमे विहनि कथाक तुलनात्मक स्थिति नीक अछि, बहुत नीक जे रचनाकार सभ थोड़े लिख कऽ पड़ा नै जाइत छथि आन विधा दिस।
मुन्नाजी: अहाँ अपन सर्वस्व ऊर्जा विहनि कथामे लगा रहल छी। ऐ यात्रामे आर के सभ सहभागी छथि आ हुनकर सभक की रुखि छनि।
अनमोल झा: हमर ऐ यात्रामे श्री सत्येन्द्र कुमार झा, श्री गजेन्द्र ठाकुर, श्री मुन्नाजी, श्री अमलेन्दु शेखर पाठक, श्री मिथिलेश कुमार झा, श्री रघुनाथ मुखियाक संग आर कतेको नव लोक हमरा संग आ सहभागी छथि। आ हिनका सभसँ मैथिली विहनि कथा बहुत आशा रखैत अछि।
हिनका सभक रुखि नीक छनि। ऐमे श्री सत्येन्द्र कुमार जीक तँ एकटा विहनि कथाक संग्रह प्रकाशितो छनि आ दोसर प्रकाशनार्थ ओरियाओल छनि।
मुन्नाजी: अन्यान्य कथा साहित्य मध्य मैथिली विहनि कथा कतऽ देखाइछ आ एकर की भविष्य छै?
अनमोल झा: अन्यान्य कथा साहित्य लग मैथिली विहनि कथाक पहुँच प्रायः एखन धरि नै भेल अछि। कारण अछि एकरा घरेमे आ अपने लोक मोजर दैक लेल तैयार नै छथि। जे शुरू-शुरूमे सभ भाषामे लघुकथा अपन जगह पाबै लेल झेलने आ भोगने छल यएह बात एकरो संग भऽ रहल अछि।
मुदा एकर भविष्य उज्जवल अछि। दिनपर दिन नीक-नीक विहनि कथा सभ सामने अबैत अछि जे अपन मजगूतीक बात कहैत अछि।
मुन्नाजी: अहाँक विहनि कथा संख्याक बलेँ मजगूत होइतो एकर कोनो संगोर सोझाँ नै आएल अछि, आगामी योजना की अछि?
अनमोल झा: हमर धरि कोनो संग्रह नै निकलल अछि तकर प्रमुख कारण अछि अर्थ। हम एकटा प्राइभेट कम्पनीमे काज करैत छी। ततएसँ नून-तेलसँ बेसी नै किछु होइछ जे ई सभ किछु करब।
कोनो संस्था, प्रकाशक वा व्यक्ति ओकरे पोथी प्रकाशित करैत छथिन जे अपने सम्पन्न हो वा जकर पहिलेसँ पोथी प्रकाशित होनि। हम तहूमे छटा जाइत छी।
ओना हमर तीनटा विहनि कथाक पाण्डुलिपि तैयार अछि, तीनटा फाइल कऽके। पहिल विहनि कथाक संग्रहक पाण्डुलिपि जे तीन साल पहिने डॉ. विद्यानाथ झा “विदित” जीकेँ देने रहियनि। ओ कहलनि जे चालीस बर्खसँ कम उमेरक साहित्यकारकेँ साहित्य अकादेमीमे पोथी छापैक प्रावधान छैक, तइमे छपि जाएत।
दू सालक बाद कहलनि प्रेसमे अछि। तकरो आब एक सालक करीब भऽ गेलै। कत्तौ पता नै, कोनो सूचना नै।
दोसर संग्रहक प्रकाशन लेल श्री गजेन्द्र ठाकुर जीकेँ निवेदन कएल जे श्रुति प्रकाशन बहुत मैथिली पोथी छपैत अछि। एकटा हमरो विहनि कथाक संग्रह छपवा दिअ। ओहो स्पष्ट रूपे नै तँ नै कहलनि, हँ भऽ जेतै आश्वासन देने रहथि। ओकरो कतेक दिन भऽ गेलै। कोनो बात फेर आगाँ नै बढ़ल।
तेसर विहनि कथा संग्रहक प्रकाशन लेल कोलकाताक “मिथिला सांस्कृतिक परिषद” लग पाण्डुलिपि जमा कएल अछि। देखियौ की होइत अछि। जखने कतौसँ छपत तखने बुझवै जे छ्पल।
आगामी योजनाक मादे पुछैत छी से योजना की रहत भाइ। हमरा सन साधारण लोक लेल कोन योजना आ कथीक योजना? हँ एकटा योजना धरि अवश्य अछि जे विहनि कथा लिखैत रहब, से सदति लिखैत रहब। छपय तँ सेहो नीक, नै छपय तँ सेहो नीक। संग्रह आबए तँ सेहो नीक, नै आबए तँ सेहो नीक। धरि लिखैत रहब विहनि कथा अवश्ये हम।
मुन्नाजी: दू दशकक विहनि कथा यात्रामे अपनासँ वरिष्ठ (पुरान वा मध्यम पीढ़ी)क केहेन सहयोग/ विरोधक आभास भेल, हुनकर सभक योगदानक विषयमे की कहबै?
अनमोल झा: हमरासँ वरिष्ठ (पुरान वा मध्यम) पीढ़ीक साहित्यकार सभक सहयोग सदति भेटैत रहल अछि। बीच-बीचमे उठा-पटक सेहो ओ सभ खूब करथि। हमर विहनि कथा लऽ कऽ मुँहो-कान खूब घोकचाबथि। हमरा मोन अछि जे विराटनगर कथा-गोष्ठी (१४.०४.१९९२ ई.) मे हमर विहनि कथाकेँ सभ लोकि कऽ हवामे उड़ा देलनि। तकरा बाद सभकेँ खारिज करैत गुरुवर पं. श्री गोविन्द झा हमर ओइ विहनि कथाक प्रशंसा केलनि। हमरा बल भेटल आ हम विहनि कथा लिखिते रहलौं।
ओना निश्चय रूपेँ कहए पड़त जे ऐ ठोक-ठाक उठा-पटकमे हमरा हतोत्साह नै, एक प्रकारक बले भेटैत रहल, जे एना नै एना लिखलासँ नीक विहनि कथा बनत।
आर एखन वएह लोक सभ पटना कथा-गोष्ठी (२१.०२.२००९) मे हमर विहनि कथा टेक्नोलोजी आ युद्ध क प्रशंसे नै केलनि, भरि रातिमे कएक बेर ओकर बड़ नीक हेबाक चर्चा करैत रहलाह।
हमरा ऐ विधामे श्री प्रदीप बिहारी, श्री तारानन्द वियोगीक सहयोग आ योगदान निश्चय रूपसँ भेटल। आ हम हुनका सभसँ आ हुनक विहनि कथा संग्रह सभसँ बहुत किछु सिखलौंहेँ।
अस्तु, धन्यवाद भाइ।
१.जगदीश प्रसाद मंडल- कथा- जगदीश प्रसाद मंडल- कथा- पड़ाइन २.ज्योति सुनीत चौधरी- अदृश्य बन्धन :
१
जगदीश प्रसाद मंडल- कथा-
जगदीश प्रसाद मंडल
कथा-
पड़ाइन
पछुलका बाढ़िमे खेतक फसल तँ धुआइये गेल जे मालो-चाल गामसँ उपैट गेल। अपनो दुनू बड़दो आ महीसो मरि गेल। जहिना जंगलक जानवरकेँ मेघसँ खसैत पाथरक चोट छटपटबैत तहिना ऐ साल आन-आन किसानक संग अपनो भेल। बाधसँ लऽ कऽ घर धरिक दशा सहाज करै जोकर नै रहल। बाढ़ि अबिते खेतक धान डूबि गेल। मोटाइत-मोटाइत पानि अंगना-घरमे सलाढ़ लगि गेल। नारक टाल पानिक बेगमे भसि गेल। भुसकाँर खसि पड़ल जइसँ गहूमक भूसी भसिया गेल। आश्रमक घरक संग-संग मालो घरमे पानि पहुँच गेल। जहिना लाठीपर लाठी खाइत दशा होइत तहिना भेल।
चढ़िते कातिक आगिला खेतीक लेल सभ सुर-सार करए लगल। मुदा खेतीक तँ प्रमुख अंग बड़द छी। बिना बड़दे खेत जोताएत कोना? अपने टा गामक दशा नै, परोपट्टाक एक्के रंग दशा। एक्के रंग समस्या किसानक बीच पसरि गेल। जइसँ बचल-खुचल माल-जालक दाममे आगि लगि गेल। दोबर-तेबर दाम बड़दक भऽ गेल। एक तँ भेटैबला नै दोसर पैकार सभ जे बाहरसँ आनि-आनि बेचए ओकरो वएह हवा।
अपन इलाका छोड़ि दोसर इलाकासँ बड़द कीन अनैक विचार भेल। मुदा असगर-दुसगर आननाइयो भारी बुझि पड़ल। गाममे गप्प चलेलौं। एक्के-दुइये आठ-नअ गोटेक विचार भेल। जोड़ा कीनिनिहार तीन गोटे भेलौं। बाकी छबो गोटे पल्ले-पल्ला कीनिनिहार। हुनका सबहक विचार जे एकटा बड़दसँ हर नै जोतल जाएत मुदा जोड़ा लगा लेलासँ भजैती नीक रहत। बेजोड़ बड़द रहने एकटाकेँ बेसी भीर होइ छै आ एकटाकेँ कम। जइसँ साले भरिमे बड़द टूटि दाम बुरा दै छै।
तेसर दिन नवो गोटे लौकहावाली गाड़ी झंझारपुर हाॅल्टपर पकड़लौं। साढ़े बारह बजे लौकहा स्टेशन उतड़ि मेन रोड छोड़ि धनबदहेक उत्तर मुहेँ रस्ता पकड़लौं। कखन सीमा टपलौं से वुझबे ने केलिऐ। एक्के रंग बाध आ बाधक उपजा। नमहर-नमहर बाध, खेतमे लहलाहइत धान। दुधाएल धानक सीस जइसँ जहिना धानक गाछक रंग तहिना सीसोक। ऊँचगर-चौड़गर खेतक आड़ि, जइपर फुलाइतो आ छीमियो भेल राहरि। टाट जकाँ राहरिक गाछ खेतक सबहक परिचए करबैत। अपन सभ जकाँ चनकी राहरिक गाछ जेना नै, मझोलका गाछ। खेसारी छिटैत एक गोरेकेँ पुछलिऐ ते कहलक जे ऐ दिगारमे बेसी पये (पाया) राहरि होइ छै। धानोक संग-संग अगहनेमे कटाइ छै। सोहरी लागल घुरछा-घुरछे फड़ल। छीमियो नमहर। कोला-कोली गिरहस्त खेसारी, मौसरी छिटैत। आड़ि सभपर जेरक-जेर ढेरबासँ सियान धरि घसवाहिनी घास छिलैत। उपजा देख माटि निहारलौं तँ सोलहन्नी खसिआइ माटि (कारी माटि) बुझि पड़ल। माटि देख मन गदगद भऽ गेल। मुदा अपन इलाका मन पड़िते मन तीता गेल। कमला-कोसीपर खाैंझ उठल। दुनू तेहेन हेहर अछि जे इलाकाक माटिकेँ बिगाड़ी देलक। बालु भरि खेतकेँ बलुआह बना देलक। रस्ताक पछबारि भाग एकटा नमगर-चौड़गर परतीपर पचासो महीस चरैत देख मन खुशी भऽ गेल। चरवाह सभ महीसकेँ अनेर चरैले छोड़ि अपने सभ खेलाइत। खेलो अजगुत ठेंगा ठेंगा। कनी अटँकि देखए लगलौं। एकटा सीमा -चेन्ह- देने। ओइ सीमापर सँ रागक तर देने उनटि कऽ दुनू हाथे ठेंगा फेकैत। जेकर ठेंगा जते दूर जाए ओ ओते सुरक्षित। जेकर लग रहै ओ हारै। जे हारै ओकरा घुघुआ -पीठ- पर चढ़ि ठेंगा लग तक जाए। फेर दोहरा कऽ खेल शुरू होइ। गोबर बिछनी सेहो बैस कऽ खेल देखैत। कोनो धड़फड़ी रहबे ने करै। तीिनये चारि गोरे रहै, कते पथियामे अँटतै। जहिना एकाधिकार पूँजीपतिक कारोवार निचेनसँ चलैत, कोनो प्रतियोगिता रहबे ने करैत तहिना पचास महीसक गोबरक बीच तीनू-चारू गोबर बिछनी। मुदा एकटा देखलिऐ जे एक बेर एकटा महीस धानक खेत दिस बढ़ए लगलै तँ एक गोरे माने एकटा ढेरबा गोबर बिछनी उठि कऽ महीस घुमा देलक।
कोसक अन्दाज आगू बढ़लौं तँ हाट लगल देखलिऐ। समएओ चाइरिक करीब भऽ गेल। मनमे भेल जे कोनो ठेकानल जगहपर थोड़े जाइ कऽ अछि जे अबेर हएत। जखन एलौं तँ देखैत-सुनैत जाएब। हाट देखए बढ़लौं। गमैया हाट। कट्ठा डेढ़ेह परतीपर लगल। तीन-चारि पल्लाबला दू-तीनटा अन्न-पानिक दोकानदार, दस-बारहटा तीनम-तरकारीक, एक-एकटा माछ-मासुक दूटा झिल्ली-कचड़ी, मुरहीवाली एकटा मनिहारा, एकटा माटिक वर्त्तन, एकटा छिट्टा-पथियाक एकटा चाहक दोकान आ एकटा पान-बीड़ीक। मुदा खरीदारी बढ़िया होइत। अन्दाज केलौं तँ बुझि पड़ल जे जते कीनििनहार अछि ओतबे समानो आ बेचिनिहारो। चाहक दोकानपर बैस चाह दइले दोकानदारकेँ कहलिऐ। चुल्हिक छाउर झाड़ि, डोमौआ बीअनिसँ हौंकि, चुल्हिपर केटली चढ़ौलक। दोकानदारसँ पुछलिऐ- “हाट सभ दिन लगैए?”
दोकानदार उत्तर देलक- “ऐ पचकोसीमे चारिटा हाट लगै छै। सोम आ शुक्रकेँ ई हाट लगैए। रवि आ बुधकेँ विस्टौल लगै छै, मंगलवार आ वरसपतिकेँ चिकना आ शनि-मंगलकेँ परसा।”
चाह बनल। सभ िकयो पीब दोकानदारकेँ पाइ दऽ विदा भेलौं। अपने गाम जकाँ गामो, अपना सबहक तँ पोखरि-इनार या तँ बालुमे भथा गेल वा मरने भऽ गेल अछि, ओइ सभमे अखनो अछिये। गोटि-पङरा ईंटाक घर। रस्ता-पेरा कच्चिये। उत्तरे-दछिने गाम सभ। जइसँ आगि-छाइसँ सुरक्षित। जँ कतौ पुरबा-पछबामे आगि लगबो कएल तँ कम घर जरल। जहिना गाम उत्तरे-दछिने तहिना अंगनो सभ। अपने सभ जकाँ लोकोक बगए-बानि आ बोलियो। जइसँ अनभुआर जकाँ बुझिऐ ने पड़ै। गोसाँइ लुक-झुका गेल। जहिना पछबा सबेर-सकाल अपन बोरा-बिस्तर समेटि लैत तहिना ने परदेशियोकेँ सबेर-सकाल ठढ़ पकड़ि लेबाक चाही। मनमे उठिते अँटकैक गर लगबए लगलौं। एक गोटेसँ पुछलिऐ- “कोन गाम छी?”
“रोहितपुर।”
मुदा कोनो निश्चित गाम तँ जेबाके ने छल जे दोहरा कऽ पुछितिऐ। तै काल एक गोरेकेँ दोसर गोरे सोर पाड़लक- “मधेपुरबला हौ, हौ मधेपुरबला। कनी एम्हर आबह।”
मधेपुर सुनि मन चौंकल। मुदा लगले असथिर भऽ गेल। नाम-गामक कोनो ठेकान अछि। एक-एक नामक कतेक लोको आ कतेक गामो हाइए। मुदा मनमे तैयो घुरिआइते रहि गेल। मधेपुरबलाक घर पूवारि भाग रस्ताकातेमे। घास झाड़िते मधेपुरबला उत्तर देलक- “हाथ लागल अछि, लगले अबै छी।” कहि घास झारब छोड़ि मधेपुरबला उत्तर मुहेँ विदा भेल। लगमे अबिते पुछलिऐ- “कोन मधेपुर रहै छी?”
गामक नाआें सुनि बाजल- “अहाँ सभ कतऽ रहै छी?”
कहलिऐ- “हमहूँ मधेपुरे रहै छी। तँए पुछलौं।”
मधेपुर सुनि ओ चौंक गेल। जना किछु भेट गेल होइ तहिना। मुस्कुराइत बाजल- “झंझारपुरसँ पूव-दछिनक जे मधेपुर छै, ओही मधेपुर रहै छी।”
अपन मधेपुर सुनि हमहूँ हँसैत बजलौं- “हमरो सबहक घर तँ ओही मधेपुर अछि।”
हमरा सबहकेँ दरबज्जापर बैसबैत बाजल- “लगले अबै छी। ओइ बेचारा ऐठाम पाहुन सभ आओत डेढ़िया परक टाट लगाओत आकरे गर धरौने अबै छी। हमर भाग जे गौआँ-घरूआ सभ ऐलाह।”
अपन भेटैत ठढ़ देख कहलिएनि- “हँ, हँ भेल आउ। समाजमे सबहक काज सभकेँ होइ छै।”
काजक बोझसँ अपनाकेँ लदल देख चेथरू रस्तेपर सँ सोर पाड़ि पत्नीकेँ कहलक- “लगले अबै छी। ताबे अहाँ एक बाल्टीन पानि आ एकटा लोटा आनि पाएर धोयले दिअनु।” कहि चथरू आगू बढ़ल। भरि बाल्टीन पानि आ एकटा लोटा नेने चमेली दरबज्जापर आबि पुछलखिन- “बौआ अहाँ सबहक घर कतऽ अछि?”
कहलिएनि- “मधेपुर।”
जहिना अनचोकमे देहपर खढ़ो गिरते लोक चौंक जाइत तहिना मधेपुर सुनि चमेली चौंक गेलीह। अधा मुँह झपैत बजलीह- “ऑक्सी महादेव मंदिरसँ थोड़बे हटि कऽ हमरो नैहर अछि।”
चमेलीक बात सुिन दूबीक मुँहसँ छोड़ैत नव पत्ती (पात) जकाँ हृदएमे भेल। अपन तीस बर्ख पहिलुका जिनगीमे ओ -चमेली- डूबि गेलीह। मुँह शिथिल भऽ गेलनि, जइसँ किछु आगूक बकार नै निकललनि। मुदा दरबज्जापर आएल अतिथिक लेल घरवारीक रहब अनिवार्य बुझि खूँटा जकाँ ठाढ़ रहली। बेरा-बेरी हमहूँ सभ पाएर धोय-धोय चौकीपर बैसए लगलौं। जहिना देवालयमे दर्शकक नजरि एकोएकी मुरती सभपर पड़ैत तहिना चमेलीक आँखि हमरा सभपर नचए लगलनि।
घुमि कऽ अबिते चेथरू पत्नीकेँ कहलखिन- “जलखै नेने आउ। रस्ताक झमाड़ल सभ छथि भूख लगल हेतनि।”
हमहूँ सभ बेराबेरी कुर्रा कऽ बैसलौं। चंगेरा भरि मुरही, नोन-मिरचाइ आंगनसँ आनि चमेली बीचमे रखि देलनि। जलखै देख चेथरू बजलाह- “अहाँ सभ जाबे जलखै करब ताबे छिड़िऐलहा काज सभ समेटि लै छी।” कहि एकटा छिट्टा आ हँसुआ नेने बाड़ी दिस चेथरू आ आंगन दिस चमेली बढ़लीह। कातिक मास रंग-विरंगक तरकारीसँ सजल चौमास। बिना तजबीज केनहि चेथरू आठो-नवो रंगक तरकारीक छिट्टा आंगनमे रखि, लगमे आबि बैसलाह। बैसिते कहलिएनि- “अपन इलाकाक जेहने खेती-पथारी उपटि गेल तहिना मोलो-जाल। मुदा बिना बड़दे खेती कोना करितौं। तँए एलौं। सुनै छी जे ऐ इला इलाकाक लोक अपना इलाकाबलाकेँ कहै छथि जे अपन कमाएल रूपैआ लऽ कऽ एलौं आकि बाप-दादाक, से ठीके छिऐ?”
हमर बात सुनि चेथरू तरे-तर हँसए लगलाह। मुदा अपनाकेँ दुनू ठामक पाबि कनी काल गुम रहि बजलाह- “खिस्सा-पिहानी एहिना लोक जोड़ती-जोड़ि बना लइए। एहनो-एहनो बात हुअए। कोनो धरती कर्मभूमिसँ धर्मभूमि बनैत अछि। देखै छी जे गामोमे दिल्ली-बम्वईसँ घुमि कऽ आएल कनियाँ सभ अतिथि-अभ्यागतकेँ ओतुक्के चालि-ढालिसँ सुआगत करैत छथि तँ ऐहनो सभ छथि जे केरल-मद्रासमे रहितो गाम-घर जकाँ सुआगत करैत छथि। हम अहाँ भैयारी भेलौं। तँए भैयारी जकाँ दुख-धंधाक गप-सप्प करू।”
चेथरूक विचारसँ मन खनहन भऽ गेल। हृदए बाजि उठल जे सहारा भेटल। अखन तँ धान फुटबे कएल, जखन पाकत तँ बीओ-बािल लऽ जाएब। ऐठामक बड़दो अपना ऐठामक बड़दसँ सक्कतो होइ छै आ बेसी दिन जीबो करै छै। अपना ऐठामक माल गदियाह भऽ गेल। ऐठाम ठनक जमीनक माल निरोग अछि। चुप्पा-चुप्पी देख पुछलिएनि- “अहाँ कना ऐठाम आबि गेलौं?”
हमर बात सुिन चेथरूक मन पसिज गेलनि। गपकेँ आगू नै बढ़ा बजलाह- “भानसो भऽ गेल हएत। अहँू सभ थाकल छी। जखन बड़द कीनै एलौं तँ हेबे करतै। कोनो की अनतै। कोनो की अनतऽ एलौं। अपन घर छी। पाँच दिनमे इलक्को घुमा कऽ देखा देब। मन मोताविक बड़दो कीन देब।”
चेथरूक बात सुनि हूँहकारी भरैत बजलौं- “हँ, हँ, से तँ ठीके। देस-कोस ने बदलैए। मनुक्ख तँ मनुक्खे रहैए किने।”
खेला-पीला वाद संगी सभ नीनसँ सुति रहलाह। मुदा अपना नीने ने हुअए। अधा घंटा बाद चेथरू खा-पी, मालक घरक घुर सरिया, खाइले दऽ बड़का बाटीमे शुद्ध तोड़ीक तेल नेने आबि बजलाह- “सुति रहलौं।”
आरो गोटेक साँसे कहैत जे सुतल छी। बजलौं- “नै, जगले छी।”
हमरा लग आबि चेथरू तेलक बाटी बढ़बैत कहलनि- “थाकल-ठहिआएल छी पाएरमे तेल औंस लिअ।”
दहिना हाथ तेलमे डूबा बजलौं- “भऽ गेल। ऐकरे मिला लै छी। रखि दिऔ।”
एकेठाम बैस दुनू गोरे गप-सप्प शुरू केलौं। पुछलिएनि- “ऐठाम ऐना कते दिन भेल?”
कनी काल चुप रहि चेथरू बजलाह- “जहिना बिनु पढ़ल-लिखल परिवारक (टिप्पणि दुआरे) बेरा-बेटी जनमोक ठेकान रहैत तहिना हमहूँ छी। अंदाज पच्चीस बर्खसँ उपरे भेल हएत?”
“ऐठाम बेसी नीक लगैए आकि ओइठीन (मधेपुर)?”
“प्रश्न सुनि चुप भऽ गेला। जहिना दू बट्टी तीन बट्टीपर पहुँच अपन रस्ता लोक हियाबऽ लगैत तहिना चेथरूओ हियबए लगला। उठि कऽ तमाकू थुकड़ि आबि बैस बजए लगलाह- “जतऽ बसी वएह सुन्दर। भने अखन दुइये भाँइ जागल छी। अपन गाम मन पड़ैए तँ छाती दहलि जाइए। बाबाक रोपल गाछी भुताहि भऽ गेल। बाबाक कहल सभ बात तँ मन नै अछि मुदा गोटे-गोटे मन अछि। कहने छलाह जे कोना अपन गाम बसल आ अखन धरि कोना परिवार चलैत रहल। दैवी चक्र ऐहेन चलल जे बिगड़ैत-बिगड़ैत एते बिगड़ि गेल जे वास होइ जोकर नै रहल।”
कहैत-कहैत हुचकी उठए लगलनि। गरा -कंठ- बझए लगलनि। चुप होइत देख पुछलिएनि- “से की? से की?”
आंगुरसँ अपन मौसा घर दिस देखबैत बजलाह- “हमरा अबैसँ पहिने ऐठाम मौसा ऐला।”
मौसाक नाओं सुनि पुछलिएनि- “ओ किअए ऐला?”
चेथरू- “आब तँ अपने नै छथि बेटा छन्हि। वएह ऐठामक गाम-परधान छी। ओकरे दुआरपर पाँचटा धरम बखारी (धान रखैबला) छै। सौंसे गौआँ बेर-बेगरताले धान जमा केलक। साले-साले बढ़बैत गेल। अखन तते जमा भऽ गेल अछि जे जेकरा (गामक लोककेँ) जते बेगरता होइ छै ओ ओते लइए आ पीठक-पीठ आपस करैए।”
मुँहसँ निकलि गेल- “वाह! अच्छा, ओ किअए ऐला?”
चेथरू- “मौसाकेँ अनटेटल गप आ अन्ट-सन्ट काज पसिन्न नै छलनि। सोभावे ओहने छलनि। जहिक चलैत चारि-पाँच बेर गौआँ सभ मारलकनि। अंतिम मािरमे बेसी चोट लगलनि। मन टूटि गेलनि। जहिना एक धटनासँ कियो बेरागी बनि जाइत तँ कियो अपराधी, कियो निरमोही बनि घर-परिवार छोड़ि दैत तँ कियो सिंह सदृश्य गर्जन करैत। तहिना गामक मोह छोड़ि खेत-पथार बेचि चलि ऐला।”
“अहाँकेँ की भेल?”
“कोनो एक्के गाम ओहन अछि। हमर गाम तँ ओरो बेसी बिगड़ि गेल। एक दिस महाजनक अतियाचार तँ दोसर दिस खेत-पथारक बेइमानी-शैतानी। बलजोरी अपन नमहर खेतमे छोटका खेतक आड़ि तोड़ि जोइत लैत। तहिना चोराइयो आ देखाइयो कऽ खेतक जजात गाए-महीससँ चरा लैत। आम तोड़ि लैत, दोसराक माए-बहीनिक इज्जत-आवरूपर हाथ बढ़बैत तँ आगि-पानि ढाठि भगैक लेल उड़ी-बिड़ी लगबैत। सिन्ह काटि-काटि घरक वस्तु-जात लऽ भगैत तँ बिना किछु बजनहुँ दसटा बात-कता कहि दैत।”
चेथरूक बात सुनि, जहिना भूमहूर आगिक धुआँ निकलैत तहिना लहड़ल हृदएक गर्म सांस निकलल। पुछलिएनि- “शुरूमे (ऐलापर) तँ बड़ दिक्कत भेल हएत?”
“नै। अपना तीन कट्ठा खेत रहए। दू साए रूपैये कट्ठा बेच लेलौं। घरो बेच लेलौं। खाली अपन देहक कपड़ा आ रूपैया लऽ कऽ मौसे ऐठाम एलौं। वएह दस कट्ठा खेतो कीन देलनि एकटा घरो बना देलनि आ कहलनि जे जै चीजक बेगरता हुअ, से लिहह। घरक बीचला खूँटा जकाँ ठाढ़ भऽ गेला। आब तँ अपने सभ किछु भऽ गेल। जाबे सासु-ससुर जीबै छलाह ताबे सासुर जाइ छलौं, मामा-मामी धरि मात्रिक। बहीन-बहिनोइ ऐठाम जाइते छी। ओहो सभ अबिते अछि।”
चेथरूक बात सुनि मन औनाए लगल। कछ-मछी आबि गेल। कहलिएनि- “नीनसँ देह भसिआइ-ए बड़ राित भऽ गेल। अहुँ सुतैले जाउ।”
“एतै ने हमहूँ सुतब।”
पाँचम दिन मेजमानी केलौं। छठम दिन बड़द नेने गामक रस्ता धेलौं।
२.
ज्योति सुनीत चौधरी अदृश्य बन्धन :
स्वतंत्र विचारक स्वामिनी माया अपन पेशा के प््राति अत्यधिक समर्पित एक बाल्य मनोविज्ञान के विशेषज्ञा छली।अहि विषय मे हुन्का बच्चे सऽ लगाव छलैन आ अपन परिवार सेहो बड्ड आधुनिक विचारक छलैन।मार्तापिता क दिस सऽ कहियो कुनो जोर नहिं छलैन. ने व्यवसाय के चयन बेर मे आ ने ब्याहक निर्णयमे।ओना मायाके एक बड्ड नीक पुरूष मित्र छलखिन जे ने मात्र हुन्कर वरन हुन्कर परिवारक सेहो बहुत स्नेही छलैथ।मुदा ई मायाक अपन व्यवसायक प््राति अनुराग व अपन निजी महत्वाकांक्षाक उन्माद छलैन जे ओ अपन एहेन पुरान व घनिष्ठ मित्र द्वारा आयल विवाहक प््रास्तावके अस्वीकार कय एक क्रेश. छोट बच्चा सबके दिन मे देखभाल करय वला संस्था. मे नौकरी पकड़ली।
विषयविशेषमे पारंगत मायाके कार्यमे अपन निपुणता के प््रामाणित करयमे कनियो देरी नहिं लगलैन।ओ अपन क्रेशके सब बच्चा के व्यक्तिगत व्यवहार पर विशेष ध्यान राखै छलैथ आ आवश्यक परामर्श अभिभावक सबके दैत छलैथ। बच्चा सबके अभिभावक के कोनो समस्या नहिं छल जकर उपाय हिन्का लग नहिं छलैन। अहि तरहे बहुत शीघ्र हुन्का अपन कार्यक्षेत्रमे प््रासिद्धि आ प््राशंसा भेट गेलैन।धीर्रेधीरे अपन कार्य में अभ्यस्त भेला पर माया के अपन निजी जीवन के विषयमे सोचैके समय सेहो भेटय लगलैन।
एक मनोवैज्ञानिक के रूपमे तऽ ओ अपन अस्तित्व बना लेने रहैथ मुदा जखन कखनो ओ बच्चा सब सऽ आन्तरिक प््रोम स्थापित करय के प््रायास करैत छली हुन्का आन हुअ के आभास आवि जायत छलैन। दिन भरि बच्चा क भोजनक पौष्टिकता. रहर्नसहन के शुद्धता. आ खेल मे मस्तिष्कक विकासक समावेश क ध्यान राखैमे माया कतेक श्रम करैत छथि।मुदा जखन बच्चा सबके ओकर अभिभावक लेब आबय छल तखन बच्चा सबमे एक अद्रभुत खुशी बुझायत छल।अभिभावको के कहब छल जे अपन बच्चा के पाबि सबटा थकान दूर भय जायत अछि।बच्चा सबके मुँहपरक ओ खुशी जे ओकरा सबमे अपन मार्तापिताके देखला पर आबैत छल से खुशी देबाक सेहन्ता माया मे जागि गेल रहैन। बहुत सोच विचारक बाद ओ निर्णय केली जे अपन मार्तापिता सऽ अपन मित्रक जानकारी ली।ज्ञात भेलैन जे ओकर कुनो खोज खबरि नहिं अछि।माया के विचार एलैन जे एक बच्चा के गोद ली।मुदा सब कहलकैन जे एना मे बच्चा के पिताक सुख नहिं भेटतैन।तखन माया अपन मार्तापिता सऽ अपन विवाहलेल एहेन वरक चयन करय कहलखिन जे एक बच्चा के गोद लेबय सऽ मना नहिं करैन।अन्यथा ओ ओहिना बच्चा के गोद लेती कारण दुनिया मे कतेको बच्चा बिना मार्तापिता के सेहो रहैत अछि।
मार्तापिता अपन कार्य मे लागि गेला। किछु दिन बाद ‘वेलेन्टाइन्स’ दिवस पर माया के अभिभावक हुन्का अपना लग बजेलखिन।माया अपन कार्य सऽ कमे दिनक छुट्टी लय अपन घर गेली।ओतय हुन्कर अभिभावक घर पर पार्टी रखने रहथिन जाहि मे हुन्का एक टा बढ़िया आश्चर्यजनक उपहार भेटलैन। माया के पुरान मित्र ओहि पार्टी मे आयल छलैन जे अखनो माया सऽ विवाह लेल तैयार छलैन। अतबय नहिं ओ मायाक जे अनाथ बच्चा के गोद लय अपन बनाबक विचार रहैन ताहु सऽ सहमत छलैन।सब बेर माया अपन मार्तापिता के वेलेन्टाइन्स डे पर किछु उपहार दैत छलखिन मुदा अहि बेर हुन्का अपन मार्तापिता सऽ अमूल्य उपहार भेटल रहैन।अपन कार्य हेतु समर्पित माया कखन गृहस्थि के अदृश्य बन्धन मे बँधि गेली से हुन्को नहिं बुझेलैन।
१.रवि भूषण पाठक- एक टा अभिशप्त कवि : बूच बाबू
२.कृपा नन्द झा मैथिलक जन नायक चुनचुन मिश्र
१
रवि भूषण पाठक-
एक टा अभिशप्त कवि : बूच बाबू
ऐ आलेखक आरंभ सर्वप्रथम गाम करियनमे कविक छविसँ करैत छी। गाममे ई कविजीक रूपमे ख्यात रहलाह मुदा हिनकर उपेक्षाक कथा सेहो गामेसँ प्रारम्भ होइत अछि। प्रख्यात दार्शनिक उदयनाचार्यक भूमिमे जनमल ई कवि ने गाममे न्याय पओलक ने बाहर। गंभीर लेखनकेँ मान्यता नै भेटैत देखि कवि गामक व्याहमे अभिनंदन पत्र लेखनमे सेहो रूचि लिअ लागलाह। एहि काजसँ ने हुनका
गाममे केओ रोकलक ने बाहर केओ ।सौभाग्य ई जे एहि हीन साहित्यिक वृत्तिमे रमलाक बादो कवि मैथिलीक सर्वश्रेष्ठ स्वागतगान लिखलन्हि। प्रत्यक्षदर्शी कहैत छथि जे गाम वैद्यनाथपुरमे ऐ गानक समए कतेको मंचस्थ माननीय तिलमिला उठलाह। ई गान मिथिला सहित मैथिलीक दुर्दशाक व्यथागीत बनि गेल-
उल्लासक गीत कतऽ सगरो करूणा क्रन्दन
उपटि रहल विपटि रहल मैथिलीक नन्दन वन
भ्रमरझुण्ड प्यासल छथि, वृहगवृन्द बड़ भूखल
मुरूझल छथि आम-मऽहू, रऽसक सरिता सूखल
बबुरे वन कवि कोकिल, लाजे मरै छी
आउ आउ आउ सब के स्वागत करै छी
कवि दोसर अनुच्छेदमे मैथिली मानुसक उत्सवप्रियतापर व्यंग्य करै छथि। हम सभ विद्यापति समारोह, हिन्दी दिवस, स्वतंत्रता दिवस, गांधी जयन्तीकेँ सत्यनारायण भगवानक कथाबला रीतिनिष्ठासँ मना लैत छिऐ आ समारोहक उच्च उद्देश्य ओहिना उपेक्षित रहि जाइत अछि ।
मात्र ई समारोही गोष्ठीसँ की हेतै?
स्थिति जहिना तहिना, संवत एतै जेतै
मुरदा जगाउ लाउ पैर पकड़ै अछि
आउ आउ सब के स्वागत करै छी
ई गान साहित्यक उद्देश्यपर सेहो विचार करैत अछि। कोनो खंडन मंडनक गुंजाइश नै छोड़ैत, ई स्पष्ट कहैत अछि-
काव्यपाठ करू मुदा कान्ह पर लिअ लाठी
एक हाथ रसक श्रोत, दोसरमे खोरनाठी
पुरना किछु त्यागि त्यागि, पकड़ू किछु नऽव ढ़ंग
मोंछो पिजाउ बाउ श्रृंगारक संग संग
अहाँ गीत गाउ मुदा हम हहरै छी
रसश्रोतक संगे खोरनाठी लऽ कऽ चलएबला ई कविता साधारण नै अछि। पाश्चात्य काव्यशास्त्र ई मानैत अछि जे महान साहित्य कोनो एक भाव लऽ कऽ नै चलैत अछि। ई साहित्यमे विविध आ कखनो कखनो परस्पर विरोधी भावक संश्लेष करैत अछि। बूच बाबूक कवितामे विरूद्धक ई सामंजस्य हमरा चकित करैत अछि।
हिंदी आलोचक राम चन्द्र शुक्ल विरूद्धक सामंजस्यकेँ एकटा बड़का काव्योपकरण मानैत छथिन्ह। बूच बाबूक एकटा आर कवितामे एकर दर्शन होइत अछि।
‘सोनदाय’ कविताकेँ ध्यानसँ पढ़ू।सर्वप्रथम एकरामे श्रृंगारिक लक्षण बुझाइत अछि।
रहतौ ने हास बहि जेतौ विलास गय
दुइ दिवसक जिनगीसँ हेवे निराश गय
भरमक तरंग बीच मृगतृष्णा जागल छौ
मोहक उमंग बीच प्राण किएक पागल छौ
चलि जेतौ सुनें कंठ लागल पियास गय
दुइ........
कवितामे दू टा भाव स्पष्ट अछि। प्रथम प्रेम निवेदन आ दोसर विरागक स्वीकृति। आ दूनू मिलि कऽ विषादक विराट रूपकेँ जन्म दैत छैक। जे ऐ कवितामे कोनो एकटा भाव रहितै, तखन ई कोनो विलक्षण कविता नै बनि सकैत छल।
एहि वैशिष्ट्यकेँ बूच बाबू कवितामे कोना आनैत छथि, ई बात बेस रूचिगर अछि। कवितामे विद्वान लक्षणा आ व्यंजनाकेँ पैघ बूझैत छथिन्ह मुदा कवि बूच अभिधापर निर्भर छथि। हुनकर कवितामे अलंकारक सेहो कतहु विशेष उपयोग नै अछि। तखन ऐ वैशिष्ट्यक श्रोत की अछि? एकर श्रोत अछि हुनकर विराट जीवनानुभव। अपन समृद्ध अनुभवक आधारपर ओ शब्दक नव जाल बूनैत छथि आ अपन रचनात्मक शक्तिकेँ यादि करैत ओकरा दृढ़ आ सुरेबगर बनबैत छथि।
एकटा अध्यापकक घरमे जन्म लेनिहार ई कवि सौन्दर्यक विविध रूपक साक्षात्कार कएलक। कखनहु जेठक उद्धत नदी करेह एकर मोनकेँ मोहैत अछि-
ई इन्होर पानि चमकै छौ
मोर मोरपर भौरी दै छौ
काटि काटि डीहक करेजकें
तऽरे तऽरे समाइ छौ
इएह कवि नागार्जुनक कविता ‘एक फांक आंख’ जकाँ नायिकाक ठोरक रस्तासँ अभिनव सौंदर्य देखैत अछि-
कि जहिना कुरकुर पानक ठोर
कि तहिना सुन्नरि तोहर ठोर
लगौलह बातक पाथर चून
सजौलह कऽथ कपोलक खून
कि रहलह एक्के बातक चूक
कतऽ छह प्रेमक पुंगी हूक?
ई कवि भारतक ग्राम्य सुषमाक अनन्य प्रेमी अछि। महानगरीय कृत्रिमताक स्थानपर ई सहज सौंदर्यकेँ वरेण्य मानैत अछि-
ईडेन गार्डेन सँ सुन्नर अछि
कोशी कातक बोन गय
इएह प्रेम एकटा प्रेमिकाक ह्रदयसँ निकलैत अछि-
प्रियतम चलि आबू पटनासँ गाम
ऐ प्रेमक ठोस आधार अछि। कवि नगरीय जीवन, शहरीकरण आ प्रशासनिक
भ्रष्टाचारकेँ निशाना बनबैत अछि-
घूसखोर मच्छर उड़ीस जकाँ जीवै छै
शोनित तँ ओ अवशिष्ट पीवै छै
हड्डी सुखायल अछि तैयो ओ अधिकारी
खगले केर तीरै छै चाम
कुत्ता जहिना हड्डी सँ मांस,खून आ रस खींचैत अछि, तहिना सरकारी अधिकारी वर्ग सेहो आम जनताक संग करैत अछि। कवि स्वयं बिहार सरकारक राज्य कर्मचारी छलाह, ताइ दुआरे ऐ अनुभवसँ ओ नित्य प्रति गुजरैत हेताह।
मैथिली कवितामे हिंदी कविताक तुलनामे बेटीक ब्याह, दहेज आदिक बेशी चिंता रहलैक अछि। यद्यपि ई चिंता सीता, पार्वतीक ब्याहक रूपमे धार्मिक आयाम लैत अछि, तथापि एकर मूलाधार सामाजिक अछि। अन्य मैथिल कविक संगे हुनको गौरी आ सीताकेँ कुमारी रहबाक दर्द छन्हि-
चामक सेज, कुगामक वासी
खन कैलाश, खनेखन काशी
लागथि बुत्त भुताह हे, गौरी रहथु कुमारी !
ई मिथिला अंचल मे व्याप्त दहेज आ समएसँ बेटीक व्याह नै हेबाक चिंता अछि। कवि सेहो ऐ चिंतासँ जूझैत अछि आ बेटीक लेल एकटा अद्भुत रूपक खोजैत अछि।‘फूलडाली‘ क रूपमे बेटीक कल्पना करैत कवि बेटीमे तमाम पवित्रता आ दैवत्वकेँ रूपांतरित करैत अछि-
फूलडाली सन बेटी बनलै
माथे परक पहाड़
एक कवितामे कवि कोनो बेटाक बापकेँ चारिटा बेटी होएबाक व्यंग्यात्मक कल्पना करैत अछि-
तोरेा कुमारि चारि दाय हो
मोन पड़ि जयतह नानी
एक अन्य कवितामे वरक खानदानकेँ व्यापारी देखाओल गेल अछि-
बबा दलाल बाप बड़दक व्यापारी,
बेटा बछौड़ बीकि गेलै हजारी
कविक ख्याति हास्य आ भक्ति कविक रूपमे रहल मुदा कविक फूलडालीमे सभ तरहक फूल छलए। फूल नाममात्रक नै काव्य उपवनक सभसँ मधुर, सुगंधित आ पवित्र फूल। कवि अपन दैन्य आ निराशाकेँे भक्ति गीतमे व्यक्त कएलक, ई गीत बहुत बेसी मात्रामे अछि मुदा मात्र एक गीतक चर्चा हम करैत छी, लागैत अछि जेेना विद्यापति पदावलीक कोनो पद होअए-
जननि हय, जीवन हमर कठोर
अध्यावधि सुख-शांति न भेटल
पयलहँू विपति अघोर
जननि हय जीवन हमर कठोर
बूच बाबू अपन जिनगी आ कवितामे काव्यशास्त्रीय रूढ़िक पालन नै केलाह ने ओ कोनो काव्यात्मक आंदोलनसँ जुड़ि कुकुरमुतिया काव्यक रचना केलाह। ओ ह्रदएसँ कविता करैत छलाह, ताइ दुआरे हुनकर आलोचना सेहो ह्रदएसँ हेबाक चाही। बिझिआइल हाँसूसँ भरिगर गाछ नै कटत। बूच बाबूक काव्यक आलोचना सोचि समझि कऽ होएबाक चाही। यद्यपि ओ कोनो तत्कालीन आंदोलनमे रूचि नै लेलाह, परन्तु हुनकर कविता भाव आ शिल्प दुनू दृष्टिसँ रचनात्मक अछि। रचनात्मकता आ मौलिकताक औजारसँ हुनका परखल जाए तँ ओ मैथिली कविताक इतिहासमे किछु शीर्ष कविमे गणनीय छथि। मुदा हुनकर कविताक विषयमे बहुत भ्रांति अछि। कखनहु छपलाक दृष्टिसँ तँ कखनहु पुरस्कारक दृष्टिसँ हुनकर अवहेलना होइत चलि जाइत अछि। केओ आलोचक कविताक संख्याक दृष्टिसँ सेहो आपत्ति कऽ सकैत छथि! किएक तँ ई अभिनवगुप्त आ मम्मटक देश नै अछि। ई शतक आ सहस्रकम लिखएबलाक देश अछि! विडम्बना ई अछि जे कविक सुपुत्र श्री शिव कुमार झा सेहो मैथिली आलोचनासँ जुड़ल छथि आ अपन आलोचनामे ककरो निराला आ ककरो प्रसाद बनाबैत छथिन्ह मुदा मर्यादावश वा जे कारण हो पिताक रचनात्मकतापर ओ श्रद्धा तँ व्यक्त करैत छथिन्ह मुदा खुलि कऽ सोझाँ नै आबैत छथिन्ह। हम ऐठाम इएह कहब जे ओ निराला आ प्रसाद नै, ओ बूच छलाह, मैथिलीक बूच। हुनका मात्र ऐ रूपमे सम्मान दऽ हम मैथिली आलोचनाक तर्पण कऽ सकैत छी ।
कविक रचनात्मकताक दूटा संदर्भ आर अछि। कविक रचना ‘अकाल’ संभवतः नागार्जुनक हिंदी कविता ‘अकाल और उसके बाद’ क बाद भेलए। मुदा दुनूक दू संदर्भ आ दृश्य। नागार्जुन जाइ ठाम पशु पक्षी आ मानवक स्थितिक चित्र दऽ रहल छथि, ओइ ठाम बूच बाबूू गुजराती उपन्यासकार पन्नालाल पटेलक रचना ’मानभीनी भवाई’ जकाँ काल देवताक याद करैत छथि।
ई अकाल नहि महाकाल अछि
भूखक उक बान्हि नांगरिसँ
चारेपर ठोकैत ताल अछि।
..............................................
बीसहूँ आँखि ओनारि दसानन
घुटुकि घुटुकि हिलबैत भाल अछि
बूच बाबू अपन एक अन्य कविता ’राम प्रवासी’मे रामकेँ वनवासीक बदला प्रवासी कहैत छथि। मात्र ऐ शब्दक द्वारे ई कविता अपन पौराणिक केंचुलकेँ त्यागि आधुनिकता दिस संक्रमित होइत अछि।
धिक धिक जीवन दीन अहाँ बिनु
बीतल बरख मुदा जीवै छी
जीर्ण-शीर्ण मोनक गुदड़ीकें
स्वार्थक सुइ भोंकि सीबै छी
निष्ठुर पिता पड़ल छथि घर मे
कोमल पुत्र विकल वनवासी
आउ हमर हे राम प्रवासी
जीता जी हुनकर कोनो किताब नै छपल। मरलाक बाद हुनकर ९८ टा कविताक संग्रह श्रुति प्रकाशनसँ आबि रहल अछि। निन्नानबेक फेरमे हमरा जनैत कवि कहियो नै पड़लाह। जिनगीक ऐश्वर्य आ प्रेमकेँ कवि खूब नीक जकाँ भोगलाह। परन्तु ई सभ मृगतृष्णा बनि कविक जिनगीमे आबैत जाइत रहल-
कयलहुँ जहिना किछु आलिंगन
चुभि गेल अनेको वक्रशूल
उड़ि गेल गगन दुर्लभ सुगंध
झड़ि गेल धरा मकरंद प्रीत
सौन्दर्यक भूमि मरूभूमि भेल
रमणीय देवसरि सुखा गेल
कवि जिनगीकेँ ऊँच-नीचक कविता जकाँ देखलखिन्ह अर्थात विभिन्न भाव आ रससँ परिपूर्ण। कोनो एक रस आ भावमे रमनाइ ओ नै सिखलन्हि। संभवतः काल देवता स्वयं हुनकर कीर्तिक सोझाँ आबि गेलाह अन्यथा हुनकासँ कम सामर्थ्यक कविगण बेशी यश, पुरस्कार आ सम्मानक भागीदार बनलाह। ई अभिशाप कविक कम आ मैथिली आ भारतीय साहित्य आ आलोचनाक बेसी अछि।
२
कृपा नन्द झा
महासचिव, भारत
अंतरराष्ट्रिय मैथिली परिषद
मैथिलक जन नायक चुनचुन मिश्र (25/10/1942—16/11/2010)
चुनचुन मिश्र ओ मुखियाजी जीक 25/10/1942 केँ भारतक आजादीक सन्घर्षक गर्भसँ जन्म भेलनि। हुनकर जन्मक वर्ष हुनकर सम्पूर्ण जिनगीमे झलकैत रहल। ओ आजन्म मिथिला ओ मैथिलीक लेल संघर्षरत रहलाह। अपन जीवनक अन्तिम क्षण धरि ओ मिथिला राज्यक लेल संघर्ष करैत रहलाह। 16-11-2010 केँ 2 बजे प्रात: काल मिथिला राज्यक सपना लेने चुनचुन बाबू एहि दुनियाकेँ छोड़ि चलि गेलाह।
चुनचुन बाबूक जन्म रहिका गाम, तहिया दरिभंगा जिला आ आब मधुबनी जिलामे भेलनि। हुनकर प्रारम्भिक शिक्षा रहिका एवं वाटशन स्कूल, मधुबनीमे भेलनि। ओ 1960 ई वाटशन स्कूल, मधुबनीसँ मेट्रिक पास केलनि। ओकरा बाद आर. के. कॉलेजसँ 1966 मे स्नातक कएलनि।
चुनचुन बाबूक विवाह 1960 ई मे श्रीमति प्रेमलता मिश्रक संग भेलनि। हुनका 4 पुत्र आ 3 पुत्री छथिन। सब पुत्र आ पुत्रीक विवाह दान भय गेल छनि। भरिघर नैत, नातिन, पोता आ पोती सब छैनि। निवर्तमान हुनक पत्नी रहिका मे परिवरक सन्ग रहिरहल छथि।
समाजिक ओ राजननीतिक जीवन
1966 मे मिथिलाक महन सोसलीष्ट नेता बाबू सूर्य नरायण सिन्ह के सम्पर्क मे आबि सोसलीष्ट पर्टी के समर्पित कर्यकर्ता भय गेल छलाह्।
1978 ई मे ओ रहिका पन्चायत के मुखिया चुनल गेलाह्। पुन: ओकरा बाद 2001 में मुखियाक चुनाव भेल जाहि में पुन: ओ मुखिया चुनल गेलाह्।
1980 ई में जखन मैथिली के दरकिनार करैत बिहार मे उर्दु के बढावा देल गेल त चुनचुन बबू मैथिली अन्दोलन में कुदि गेलाह्।
1992 मे जहन श्री लालू प्रसाद मैथिली के बी पी एस सी स निकालि देलखिन तखन मैथिली सेवी सब उग्र अन्दोलन कैलनि। ओहि में चुनचुन बाबू दिल्ली में आमरण अनसन पर बैसि गेलाह्।
2000 में मधुबनी में मैथिली के अष्टम शूची मे सामिल करवाक लेल आमरण अनशन पर पर 12 दिन तक रहलाह्।
1994 मे मिथिला राज्य सन्घर्ष समिति के उपाध्यक्ष मनोनीत भेलाह जकर अध्यक्ष डा जय कन्त मिश्र छलाह्। एहि संस्थाक संस्थापक सेहो डा जय कन्त मिश्र के नेत्रित्व मे अन्तरराष्ट्रिय मैथिली परिषदक अन्तर्गत भेल छल्। जय कन्त बाबुक निधन के बाद राज्य सन्घर्ष समिति के अध्यक्षक भार चुनचुन मिश्र के फ़रवरी 2010 में देल गेलनि। हुनकर नेत्रृत्व में मधुबनी, दरिभंगा, मुजफ़्फ़रपुर, समसतीपुर, पटना आदि कतेको जगह मिथिला रज्यक निर्माणक लेल धरना प्रदर्शन भेल्।
एकरा अलावा ओ नेपालक मैथिल मे सेहो क्रियासील रहलाह्। चुनचुन बबू जनकपुर, सिरहा, राजविराज, आदि मे सेहो मैथिली अन्दोलनकारी के मर्गदर्शक छलाह्। नेपाल मे हुनकर लोकप्रीयताक पता तखन चलल जखन हमरा ईमेल पर नेपालक 4-5 टा मुख्या अखबार मे छपल श्रद्दान्जलीक कटिंग आयल्।
विचारधारा
चुनचुन बबू के जीवन, सन्घर्ष करवाक तरिका ओ जुझारूपन में सोसलीज्म झलकैत रहल। एकटा आधा बाहि वाला कुर्ता, दू टा कपरा वाल गन्जी, एकटा गमछा आ एकटा धोती बस, सबटा एकटा झोरा मे। कोनो लाम काफ नहि। कोनो रिजर्वेशन के चिन्ता नहि। जेबी में पाई अछि की नहि तकरो चिन्ता नहि। कहब छलनि जहन समाजक काज कारैत छी त समाजे ने पूरा कर्तैक सबटा! ककरो डर नहिं। मधुबनी, दरिभंगा, मुजफ़्फ़रपुर बेगूसराय, भागलपुर, देवघर, जनकपुर, सिरहा, सुरसरि, कानपुर, बम्बई, दिल्ली, हैदराबाद आ कतय नहि, चुनचुन बाबू सबठाम्।
आन्दोलन मैथिली के अष्ट्म सुचीक लेल हो, मिथिला राज्य के लेल हो, या सैराठ सभाक उत्थान के लेल चुनचुन बाबू के अगुआ बिना एखन धरि कोनो कार्य सम्भव नहि भेल छल्। दिल्ली मे हुनका देखितहि Intelligence ओ दिल्ली पुलीस सब कहनि, “आ गये मिथिला राज्य वाले”। 22-12-2009 क जन्त्तर मन्तर पर एकटा पुलीस कहलकनि “बाबा आप चौरहे से पीछे जा कर धरना पर बैठिये, यहाँ जाम लग जयेगा” चुनचुन बाबू कहल्थिन “कोनो हम पहुनाई करय आयल छियैक, हम त धरना पर आयल छियौक, बैसबौ त एहिठाम, हिम्मत छौ त पकरि क हमरा जहल में दय दे। ओहि समय मात्र 15-20 आदमी जमा भेल छलाह्।
चुनचुन बाबू के 27/11/2010 के अन्तरराष्ट्रि मैथिली परिषद मैथिलक जन नायक के उपाधि स सम्मानित केलक्।
हमर परिचय
चुनचुन बाबू स हमर पहिल भेंट 2005 के अन्तरराष्ट्रि मैथिली परिषदक, जयपुर सम्मेलन में भेल छल्। तहिया स ओ हमरा लेल ओ आदर्नीय आ अनुकर्नीय मैथिली सेवी रहलाह्। आब ओ किछु दिन स अस्वस्थ रहैत छलाह्। 16-10-2010 क बेनीपट्टी क्षेत्र जयबा काल हुनकर अन्तिम दर्शण भेल आ तखनहु ओ स्वस्थ नहि छलाह मुदा कहलनि जे 2012 मे मिथिला राज्यक लेल पूरा दरभंगा मधुबनी जाम कय देबैक। ओ कहलनि जे दिसम्बर मे जन्त्तर मन्त्तर पर धरना पर बैसवाक लेल आबि रहल छी। पुन: भेंट होयत।
हमरा नहि बूझल छल जे चुनचुन बाबू स पुन: भेंट नहि होयत। परन्तु एहि मैथिलीक सपूत के हम आजन्म नमन करैत रहब आ हुनकर मिथिला रज्याक सपना पुरा करब। माँ मैथिली अहाँके शान्ति दैथि चुनचुन बाबू।


c: text/html

text:
पटना। 30 जून। मेडिकल प्रवेश प्रतियोगिता परीक्षा म' बेसी अंक आनबाक बादो बीसीईसीईबी (BCECEB) केर लापरवाहीक कारण सँ मेडिकल कॉलेज म' एडमिशन स' वंचित रहल तीन छात्रा म' दुइ क' 20-20 लाख आओर एक छात्रा क' 10 लाख टाका मुआवजा देबाक निर्देश पटना उच्च न्यायालय BCECEB क' देलनि।
न्यायाधीश चक्रधारीशरण सिंह के एकलपीठ याचिकाकर्ता आदिश्री, दिप्ती प्रेयसी आओर मनीषा गौरव दिस स' दायर तीन अलग-अलग रिट याचिका के एक संग सुनवाई करैत उक्त निर्देश देलनि।
याचिकाकर्ता डिस स' कोर्ट क' बताओल गेल कि बिहार संयुक्त प्रवेश प्रतियोगिता परीक्षा 2016 म' तीनो छात्रा मेडिकल कोर्स म' नामांकन लेल परीक्षा देना छली। तीनो के नाम मेरिट लिस्ट म' ऊपर रहबाक बादो ई कहैत एमबीबीएस कोर्स म' नामांकन लेल काउंसिलिंग नहि कराओल गेल कि तीनो छात्रा कुनु आन कॉलेज म' बीडीएस कोर्स म' नामांकन करा चुकल छली। ओतहि ओहि छात्रा सभसँ कम अंक हासिल करे बाली छात्रा सभक नामांकन एमबीबीएस कोर्स म' काउंसिलिंग करा क' कायल गेल।

robotstxt: allowed

filter: keep


text:
मंगलवार, 26 जुलाई 2011
वी मार्ट खोलत दरभंगा आ मोतिहारी में अपन स्टोर
फ़िल्मी जगतक आधुनिक परिधानक लेल मशहूर रिटेल चेन वी मार्ट आब छोट शहर दिस अपन रुख करलक ये। बिहार मे एकर पहिल शुरवात भागलपुर से भए गेल ये। मुदा आब कंपनी दरभंगा आ मोतिहारी मे अपन स्टोर खोलय के विचार कए रहल अछि।
वी मार्टक मेनेजिंग डाइरेक्टर ललित अग्रवालक अनुसार... वी मार्ट आब छोट शहरक तरफ बेसी ध्यान दए रहल अछि। खास कए के टायर २, आ टायर ३,आ टायर ४ शहर मे जकर आबादी ३० लाखक आसपास होए। कियाकि एही छोट शहर के लोग के फैशन इंडस्ट्री के बारे मे ओते पता नै होए ये। एतोका लोग के पास पैसा तs खूब होए अछि मुदा कपडा ख़रीदे के बारे मे सही जानकारी आ नब-नब फैशन के बारे मे पता नै होए अछि। एही सभ कए ध्यान मे राखत कम्पनी एही जगह पर विशेष ध्यान दए रहल अछि।
हुनकर अनुसार वी मार्ट मुख्य रूप से युवा वर्ग के आकर्षित करय के लेल काज कए रहल अछि। हुनकर अनुसार हम अपन ब्रांडिंग मुख्य रूप से फिल्म से चुनय छी आ हमर कम्पनी के टाय-अप भी ढेर रास फिल्म से खास कए के टी-सीरिज फिल्म्स के संग बेसी ताहि दुवारे एता अहाँक नब-नब ब्रांड आ फैशन के कपड़ा भेटत।
कम्पनी के रवैया देखत एकटा बात ते साफ़ भए गेल ये की बिहार किछु दिन मे ब्रांडेड कपड़ा के मामला मे दिल्ली पंजाब के टक्कर मे आयब जाएत। ज्ञात होए की किछु दिन पहिने लिलिपुट आ ओरियेंट क्राफ्ट सेहो अपन कम्पनी बिहार के खोललक ये।
वी मार्टक मेनेजिंग डाइरेक्टर ललित अग्रवालक अनुसार... वी मार्ट आब छोट शहरक तरफ बेसी ध्यान दए रहल अछि। खास कए के टायर २, आ टायर ३,आ टायर ४ शहर मे जकर आबादी ३० लाखक आसपास होए। कियाकि एही छोट शहर के लोग के फैशन इंडस्ट्री के बारे मे ओते पता नै होए ये। एतोका लोग के पास पैसा तs खूब होए अछि मुदा कपडा ख़रीदे के बारे मे सही जानकारी आ नब-नब फैशन के बारे मे पता नै होए अछि। एही सभ कए ध्यान मे राखत कम्पनी एही जगह पर विशेष ध्यान दए रहल अछि।
हुनकर अनुसार वी मार्ट मुख्य रूप से युवा वर्ग के आकर्षित करय के लेल काज कए रहल अछि। हुनकर अनुसार हम अपन ब्रांडिंग मुख्य रूप से फिल्म से चुनय छी आ हमर कम्पनी के टाय-अप भी ढेर रास फिल्म से खास कए के टी-सीरिज फिल्म्स के संग बेसी ताहि दुवारे एता अहाँक नब-नब ब्रांड आ फैशन के कपड़ा भेटत।
कम्पनी के रवैया देखत एकटा बात ते साफ़ भए गेल ये की बिहार किछु दिन मे ब्रांडेड कपड़ा के मामला मे दिल्ली पंजाब के टक्कर मे आयब जाएत। ज्ञात होए की किछु दिन पहिने लिलिपुट आ ओरियेंट क्राफ्ट सेहो अपन कम्पनी बिहार के खोललक ये।
प्रस्तुतकर्ता हम मैथिल छी पर 2:15 pm
सदस्यता लें टिप्पणियाँ भेजें (Atom)


text:
केंद्रीय सड़क परिवहन मंत्री नीतिन गडकरी कहला कि साढ़े तीन साल म' सेतु के पुननिर्माणक लक्ष्य राखल गेल अछि आर एहिपर कुल 1742 करोड़ टक्का खर्च होयत। हुनका मुताबिक़ अगला महीना एहि लेल टेंडर निकालल जायत, जकरा अगस्त म' स्वीकृति दैत काज शुरू कायल जायत। गांधी सेतुक सुपर स्ट्रक्चर केर दुबारा निर्माण होयत। यानि पूरा पुल नया बनत सिर्फ पाया पुनके रहत। एकर अलावा गांधी सेतु के समानांतर पुलक निर्माण सेहो 6 हजार करोड़ के लागत सँ जलदे शुरू होयत।
महात्मा गांधी सेतु पर बेसी काल जामक स्थिति रहैत अछि, एहिलेल सरकार द्वारा एहि के फोर लेन बनेबाक आर पुननिर्माण करबाक मंजूरी देल गेल अछि। 5.8 किलोमीटर लम्बा एहि पुलक कैको पाया खराब स्थिति में अछि। बता जी की महात्मा गांधी सेतु बिहारक लाइफ लाइन अछि आर ई उत्तर बिहार क' दक्षिण बिहार सँ जोड़ैत अछि।


text:
मैथिल समाज मे परम्परा सँ प्रचलित प्रमुख संस्कार
मैथिल समाज जन्मक पूर्वे सँ मृत्यु धरि विभिन्न प्रकारक संस्कार सँ संस्कारित भऽ मानव धर्म पालनक संग संग मोक्ष प्राप्तिक संधान मे परम्परा सँ संलग्न रहैत आएल अछि | एतय केर मानव संस्कार पाबि देवत्वो सँ पैघ पद प्राप्त करबा मे सक्षम रहल अछि | मिथिला मे संस्कारक शिक्षा प्राप्त करबा लय देवतो लोकनि एतय अबैत रहलाह अछि ,तकर प्रमाण वेद ,पुराण ,उपनिषद् सभ मे प्राप्त होइत अछि | कहल जाइत अछि जे देवता केँ अमरत्व तँ प्राप्त छन्हि मुदा ओ सभ मोक्षक अधिकारी नहि| मिथिला मोक्ष भूमि थिक| एतय मृत्यु काल भूमि योग देल जाइछ आ ओ मृतक मिथिलाक भूमिक स्पर्श मात्र सँ सहज मोक्ष प्राप्त कए लैत छथि |
मिथिला मे जन्मक पूर्वे सँ मृत्यु पर्यंत सोलह टा संस्कार करबाक परम्परा रहल अछि | ओना मिथिलाक धर्मशास्त्र आ आचार शास्त्र मे एहू सम्बन्ध मे
भिन्न भिन्न मत अछि| “ गौतम स्मृति’ मे४८ गोट संस्कार करव विहित कहल गेल अछि | महाऋषि अंगिरा २५ गोट संस्कार करव अत्यावश्यक कहल अछि | महामुनि ब्यास १६ गोट संस्कार केँ अत्यावश्यक मानल अछि |”मनुस्मृति” मे सेहो ब्यासैक कथनक समर्थन भेल अछि | मिथिला मे परम्परा सँ प्रचलित १६ गोट संस्कार निम्न्न अछि |[१] गर्भाधान संस्कार [२] पुंसवन [३] सीमान्तोन्नयन [४] जातकर्म [५] नामकरण [६] निष्क्रमण [७] अन्न्प्राशन [८] चूड़ाकरण [९] करणवेध [१०] उपनयन [११] वेदारम्भ [१२] केशान्त [१३] वेद्स्नान [१४] विवाह [१५] विवाह्ग्नि परिग्रह [१६] त्रेताग्नि संग्रह |
गर्भाधान संस्कार ——-
युवावस्था मे विवाहक पश्चात गर्भ धारण करब आ माए बनब प्रकृति केर नियम अछि |
ऋतुस्नानांतर पति पत्नी माहेश्वर आचार्यक सम्मुख गणपति पूजा तथा पुणा्याह वाचनक जल सँ पवित्र भऽआचार्य केँ भोजन कराय आशीर्वाद लय रात्रि में शुभ मुहूर्त्त में श्य्यागृह प्रवेश कए शय्या पूजा कए वास्त्राभुषण सँ पत्नी केँ प्रसन्न कए सम्भोग करय |एहि प्रकारक गर्भ धारण संस्कार सँ गर्भस्थ रज तथा बीज दोष नष्ट भय पवित्र आ तेजस्वी संतानक प्राप्ति होइत अछि | गर्भाधान संस्कार सँ संस्कृति ब्यक्ति ऋषि सरिस पूज्य किम्बा ऋषि तुल्य भऽ जाइत छथि | एहि में गर्भधारण ,गर्भ शुद्धिकारक हवन बीज तथा गर्भ संबंधी दोष –पाप नष्ट भय जाइत अछि |विधिपूर्वक संस्कार युक्त गर्भाधान सँ सुन्दर ,सुयोग्य मेधावी संतान उत्पन्न होइत अछि |गर्भाधान काल पुरुष वा स्त्री जाहि भाव सँ भावित होइत अछि ओकर प्रभाव रज आ वीर्य पर पडैत अछि आ संतानों मे ओहने भाव प्रकट होइत अछि |एतएब शुभ मुहूर्त में शुभ मन्त्र सँ प्रार्थना कए गर्भाधानक विधान अछि | एहि सँ कामुक्ताक दमन होइत अछि |एहि संस्कार मे प्रजापतिक ब्याहृती मंत्रक उच्चारण द्वारा प्रजापतिक आह्वानक विधान अछि ,एकर अर्थ ई जे प्रजननक कार्य लोकक आत्म विस्तारक कार्य थिक |ई भावना संस्कार सँ संस्कृत भय प्रजननक ब्यापार केँ पवित्र स्वरुप प्रदान करैत अछि |
मिथिला मे दाम्पत्य सम्बन्ध मात्र विषय वासनाक पूर्ति लेल नहि प्रत्युत सहैतुक निर्वेद द्वारा विषय वैराग्य प्राप्त कए सायुज्य मोक्षक मार्ग प्रशस्त करब थिक |पुं”नाम नरक सँ त्र –त्रान करबा मे सक्षम हेबाक कारणेँ पुत्र उत्पादन करब एहि संस्कारक अन्यतम उद्येश्य अछि |आजुक सहवासक उद्येश्य शून्य अछि आ एहि सँ अनावश्यक संतानक उत्पति होइत अछि जे पग पग पर माता पिताक महाकष्टक कारण बनैत अछि |आइ काल्हि कृत्रिम उपाय सँ गर्भधारण ,गर्भनिरोध ,आ गर्भपात कराओल जाइत अछि जे संस्कारक प्रतिकूल महापाप कर्म अछि |
मिथिला मे ऋषि ,मुनि ,आ दैवग्य ज्योतिषी लोकनि शुभ लग्न ,ग्रह नक्षत्रक अध्ययन करैत रहैत छलाह आ शुभद समय में संयोग कए तेजस्वी महामानवक जन्म दैत छलाह | उदाहरण स्वरुप परासर मुनि के मत्स्यगंधा नामक मल्लाह कन्या नाव खेबि नदी पार करबैत छलीह |अकस्मात परासर मुनि देखल जे एकटा महादिव्य लग्न बीतल जाए रहल अछि |एहि मे जे स्त्री गर्भधारण करतीह तनिक कोखि सँ महा विद्वान शास्त्रज्ञ ऋषि प्रवरक जन्मक संभावना अछि |आ ओहि कन्या सँ नावे मे सम्भोग कए महामुनि ब्यासक जन्म देल |
उपरान्त तीन सँ पांच साल तक कन्या पिताक गृह मे रहैत छलीह |एहि बीच यदि ओ रजस्वला होइत छलीह तँ कन्याक माए एकटा नव ढाकन में फल फूल दय ओकरा लाल वस्त्र सँ झाँपि खावासिनीक द्वारा वरक ओतय पठबैत छलीह आ ई संकेत पाबि जामाता महोदय यथा अवसर आबि गर्भाधान संस्कार संपादित कए पत्नी सँ संपर्क साधि मेधावी .तेजस्वी संतान केँ जन्म दैत छलाह }मिथिला मे पूर्वक लोक नित्य वासनाक पूर्ति हेतु स्त्री संपर्क केँ विहित नहि मानैत छलाह |आब मिथिलो मे ई संस्कार लुप्त प्राय अछि |इएह कारण थिक जे आब एतहु ब्रह्म तेजक आभा नहि देखना जाइछ | ओना तँ जीव समस्त केँ कामवासना आ शारीरिक आकर्षणक फलःस्वरूप नर मादा मे सहवास होइत अछि जकर परिणाम संतानोंत्पति अछि |किन्तु ई मैथुन वृत्ति पशु प्रवृति थिक |पशु सँ मानव बनबाक हेतु पाशविक वृत्ति पर धार्मिक संस्कारक आवरण देब आवश्यक |एहि संस्कारक अनुष्ठान तखन होइत अछि जखन पति पत्नी दूनू संतानोत्पतिक योग्य आ स्वस्थ होथि | गर्भाधान संस्कारक लोप भेने आब एतय केर अधिकाँश संतान तेजहीन .धीहीन ,श्रीहीन .स्वास्थ्य हीन जन्म लय रहल अछि |
पुंसवन संस्कार ——
पुत्र प्राप्तिक हेतु शास्त्र मे पुंसवन संस्कारक विधान अछि |मातृ गर्भ सँ पुत्र उत्पन्न हो एही लेल पुंसवन संस्कार कएल जाइत अछि |जखन गर्भ दू तीन मासक होइछ किम्बा गर्भिनीक गर्भ चिन्ह स्पष्ट भय जाइछ तखन पुंसवन संस्कारक विधान करब कहल गेल अछि | शुभ मंगल मुहूर्त्त मे माँगलिक पाठ कए गणेशादि देव पूजन कए वटवृक्षक नवीन अंकुर ,पल्लव तथा कुश मूल केँ जलक संग पीसि ओहि रसौषधि केँ पति द्वारा गर्भिणी केँ दाहिना नाकक पूरा सँ पिआओल जाइछ | एहि सँ अनुमान अछि जे गर्भक मांस पिंड मे पुरुषक चिन्ह उत्पन्न होइत अछि आ गर्भस्थ शिशुक रक्षा सेहो होइत अछि | असमय मे गर्भच्युत हेवाक सेहो संभावना नहि रहैछ | ई संस्कार हस्त ,मूल ,श्रवना ,पुनर्वसु ,मृगशिरा आ पुष्य मे सँ कोनो एक नक्षत्र मे पति वा बंशक कोनो पुरुष द्वारा करबाक विधान अछि | सम्प्रति इहो संस्कारक प्रचलन कमे बेश देखना जाइत अछि |
सीमन्तोन्नयन संस्कार —- सीमान्तोन्नयन संस्कार गर्भ धारण केर छः वा आठम मास मे करबाक विधान अछि | एकर उद्येश्य गर्भ शुद्धि अछि | प्रायः गर्भ मे चारि मासक उपरान्त शिशुक अंग प्रत्यंग ह्रदय आदि प्रगट भय जाइत अछि तथा चेतना आबि जाइत अछि |शिशु मे ईच्छा जागृत होमय लगैछ जे माए केर ह्रदय मे प्रतिबिंबित होमय लगैत अछि | एकरे “दोहद” कहल जाइत अछि | एहिकाल शिशु मे जे संस्कार देल जाइछ ओकर शिशु पर गंभीर प्रभाव पडैत अछि |एही काल मे प्रह्लाद केँ नारद द्वारा भक्ति उपदेश तथा अर्जुन पुत्र अभिमन्यु केँ चक्रब्यूह प्रवेशक शिक्षा भेटल छल | एहि संस्कार मे घृतयुक्त यज्ञ अवशिष्ट ,सुपाच्य पौष्टिक खीर आदि गर्भवती केँ भोजन देवाक विधान अछि | एहि सँ गर्भस्थ शिशु केँ दीर्घ जीवन प्राप्त होइत अछि | एहि संस्कार मे पुरुष दुभिक तीनटा मूड़ी वा फलयुक्त गुल्लारिक टहनी सँ स्त्रीक सीथ केँ बीच सँ विभाजित करैत छथि आ केश मे जयन्ती बान्हि दैत छथि |स्त्री रातिक तरेगन देखबा तक मौन धारण करैत छथि आ मौनक समाप्ति गाएक बाछाक स्पर्श कय करैत छथि | सम्प्रति मिथिला मध्य इहो संस्कार गोटेक सुसंस्कृत परिवार संपादित करइत छथि |
जातकर्म संस्कार —
एहि संस्कार सँ गर्भस्राव जन्य दोष नष्ट भय जाइत अछि | जन्म होइतहि ई संस्कार करवाक विधान अछि |नाल छेदन सँ पूर्व शिशु केँ स्वर्ण शलाका सँ मधु तथा घृत चटाओल जाइत अछि |स्वर्ण त्रिदोष नाशक अछि ,घृत आयुबर्द्धक तथा मधु कफ नाशक अछि | अतएब एहि तीनूक समिश्रण आयु ,लावण्य ,मेधाशक्ति बर्द्धक तथा पवित्रकारक होइत अछि | पुनः एहि संस्कार मे माएक स्तन नीक जेकाँ धो केँ शिशु केँ प्रथम दूध पिएबाक विधान अछि ,कारण माए केर रक्त आ मांस सँ उत्पन्न दूध शिशुक लेल सर्वाधिक पोषक पदार्थ अछि | एहि संस्कार केँ आइ आधुनिक विग्यानौक मान्यता प्राप्त अछि |एहि संस्कार मे आगिक धूनी मे सरिसव देल जाइत अछि | एकटा पाथर पर सोना तथा लोहा राखि ओकरा उनटाय पाथर पर शिशु केँ राखि कामना कएल जाइछ जे शिशु पाथर सनक दृढ ,लोहक सरिस रक्षक तथा स्वर्णक समान तपि कांतिमय बनल रहय | मिथिला मे एखनहुँ ई संस्कार आंशिक रूपेँ सम्पादन करवाक प्रचलन अछि |
नामकरण –संस्कार —–
जन्मक दस रातिक उपरान्त कुल क्रमानुसार नामकरण संस्कार करबाक विधि अछि | एकर अत्यंत प्रभाव कहल गेल अछि | नामेँ सँ ब्यक्ति तथा समुदायक प्रवृति तथा संस्कृतिक परिज्ञान होइत अछि | श्रीमद्भागवतक अजामिलक कथा मे नामक महत्व देखाओल गेल अछि | शिशुक नाम उपास्यमय हो | आइ काल्हि मिथिलो मे अधिकाँश लोक प्रत्येक कार्य मे पाश्चात्यक अंध अनुकरण करबाक चेष्टा करैत छथि से मैथिल संस्कारक कथमपि अनुरूप नहि अछि | एहि संस्कार मे अग्नि स्थापन कएल जाइत अछि आ ओहि मे आहुति दय पृथ्वी तथा वरुणक प्रार्थना कएल जाइत अछि | तदुपरांत दू सँ चारि अक्षरक नाम देल जाइत अछि | शिशु केँ नाम दुइ प्रकारक देल
जाइत अछि १, जन्म नक्षत्रक नाम जे गुप्त होइत अछि दोसर पुकारू नाम जे ब्यबहारक लेल अछि | नामकरण संस्कार हिन्दू चिंतनक द्योतक अछि |नामकरण करबाक काल एहि बातक ध्यान राखल जाइत अछि जे संतानक पिता –पितामहक नामक एक आध नामाक्षर ओहि मे अवश्य आबय | नाम सँ क्रियाशीलता शिशु मे अएबाक चिंतन प्रधान अछि | सांसारिक जीवन मे वस्तु जेकाँ ब्यक्तिक स्वयं केर परिचय हेतु नामकरण केँ आवश्यक मानल गेल अछि | वास्तव मे नामकरण ब्यक्तिवाचक संज्ञाक निर्धारणक संस्कारित स्वरुप मानल गेल अछि | नामकरण संस्कार हेतु मिथिलाक प्राचीन ऋषि महर्षि अत्यंत वैज्ञानिक एबं सूक्ष्म चिंतन कय नामकरण सँ जातकक ब्यक्तित्वक स्वरुप आत्मोन्नति कारक बनेबाक प्रयाश कएल अछि | सुविचारित नामकरणक पश्चात जातक नामक अनुरूप बनबाक आजीवन सतत प्रयाश करए से संस्कार देवाक प्रयत्न कएल अछि | एहि प्रकारेँ मिथिलाक सनातन धर्म मे नामकरण संस्कारक गहन वैज्ञानिक महत्व अछि |शिशुक नाम ऋषि ,मुनि .देवता ,देवी ,गुरु ,आदिक नाम पर मंगलकरी राखब उत्तम मानल गेल अछि |ई संस्कार मिथिलाक कुलीन परिवार मे एखनहुँ प्रचलित अछि |
निष्क्रमण –संस्कार —-
एकर फल आयुवृद्धि कहल गेल अछि | ई संस्कार शिशुक चारिम वा छठम् मास मे करवाक विधान अछि |एहि में सूर्य तथा चंद्रादि देवताक पूजन कए शिशु केँ हुनिक प्रथम दर्शन कराओल जाइत अछि | शिशुक शरीर पृथ्वी ,जल ,तेज , वायु ,तथा आकाश सँ बनैत अछि तदर्थ एहि पंचभूत तत्व सँ शिशुक कल्याणक कामना कएल जाइत अछि | निष्क्रमण संस्कार मे लोकाचार अधिक प्रचलन मे अछि | ई प्रायः घर सँ बाहर नवजात शिशु केँ खूजल वातावरण मे लय जेबाक संस्कार अछि | आँगन सँ बाहर भूमि साफ़ कए नीपि पोति ओहि पर स्वस्तिक चिन्ह बनाओल जाइत अछि तथा शिशु केँ सूर्य दर्शन कराओल जाइत अछि |एकर अभिप्राय असतक गर्भ सँ सत् क प्रकाश मे शिशु केँ अनबाक प्रयाश अछि | मिथिला मे ई संस्कार प्राचीन काल मे अवश्य मनाओल जाइत छल मुदा एखुनका समाज प्रायः एकरा विसरल जेकाँ अछि |
अन्न प्राशन संस्कार —–
एहि संस्कारक माध्यमे माएक गर्भ मे मलिन भक्षण जन्य दोष शिशु मे जे आबि जाइत अछि ओकर परिहार करब अछि | जखन शिशु छः सात मासक होइत अछि तँ ओकरा दाँत निकलैत अछि ,पाचनक्रिया बढए लगैत अछि ,तखन ई संस्कार करबाक विधान अछि | शुभ मुहूर्त्त मे ईष्ट देवक पूजन कए माता पिता द्वारा सोंन वा चानीक शलाका सँ मन्त्र द्वारा शिशु केँ हविष्यान्न तथा पुष्टिकारक अन्न चटाओल जाइछ | एहि संस्कारक अन्तर्गत देवता ,ब्राह्मण आ कुमारि कन्या केँ स्वादिष्ट खाद्यपदार्थ निवेदित कए शिशु केँ अन्न खुएबाक विधान अछि | एहि मे दुग्ध पक्व अन्न अर्थात खीर खुएबाक प्रथा अछि| एहि मे अन्नप्राशन काल मे जे मन्त्र पढ़ल जाइत अछि ताहि मे कामना कएल जाइछ जे शिशु केँ शक्ति ,स्वाद आ सुगंधिक आनंद प्राप्त हो | एहि संस्कारक उद्येश्य अछि जे अन्न मानवाक लेल एकटा पवित्र आ अत्यावश्य्क वस्तु थिक ,एहि लेल एकर प्रथम आस्वाद मे एकर माधुर्यक परिचय तथा ऐन्द्रिक अनुभव प्राप्त हो | एहि में देव पितरक पूजा आ बन्धु वान्धव केँ भोजन करेवाक प्रथा प्रचलित अछि |
मुण्डन संस्कार —
एहि संस्कार केँ चूडाकरण ,चौल वा वपन संस्कार सेहो कहल जाइत अछि |एहि संस्कारक फल बल , आयु , तथा तेजो बृद्धि करब अछि |ई संस्कार प्रथम ,तेसर ,पंचम ,वा सप्तम वर्ष मे जन्मकालिक केशक मुंडन संस्कार थिक | ई केश एक प्रकार सँ पूर्वकालिक अशुचिताक अवशेष मानल जाइत अछि आ एकर मुंडनक उद्येश्य स्वास्थ्य तथा शरीरक नव संस्कार करव थिक | माथ केर अंतर्गत जतय केशक भंवर होइत अछि ओतय सम्पूर्ण नाडी तथा संधिक मेल होइत अछि ,ओकर सुरक्षा लेल ओहि स्थान पर शिखा अर्थात टीक रखबाक विधान अछि | मुंडन सँ पूर्व शिशुक केश तीन बेि गर्म आ शीतल जल सँ धोल जाइत अछि | तखन मन्त्र द्वारा शुभ मुहुर्त्त्त मे हजाम द्वारा मुंडन कराओल जाइत अछि | बांसक पात ,शमी वृक्षक पातक संग शिशुक केश मातृे आँचर मे राखल जाइत अछि |बरुआक माथ मे दही हरदि मक्खन लगाय माँगलिक क्रिया आ गीत ,ब्राह्मण आ कुमारि आ बंधुबांधव केँ भोजन दय संस्कार संपादित कएल जाइत अछि |ई बालक तथा बालिका दूनू केँ करबाक विधान अछि |
मिथिला में मुंडन संस्कार मे दैवग्य ज्योतिषी सँ बरुआक नामेँ शुभ लग्न आ दिन गुनाओल जाइत अछि | मुंडन सँ एकदिन पहिनेँ संध्याकाळ सपरिवार मिलि गोसओनि के अभिमंत्रित कए अभ्यर्थना कएल जाइत अछि | प्रातकाल आँगन गाएक गोबर सँ नीपि अरिपन दय बरुआक केश कटाओल जाइत अछि
एहिलए अवसर पर यथा विभव भोज आ परिवार कुटुंब केँ नव वस्त्र प्रदान कएल जाइत अछि आ गीत नादक संग उत्सव मनाओल जाइत अछि |
उपनयन –संस्कार —–
एहि संस्कार सँ ब्राह्मणत्वक प्राप्ति होइत अछि | कहलो गेल अछि” जन्मना जायते शुद्रः संस्कारात् द्विजोच्यते “| एहि संस्कार केँ लोक शिशुक दोसर जन्म सेहो कहैत अछि | “मातुर्यदग्रे जायन्ते ,द्वितीय मौंजि बन्धनात्|
ब्राह्मण ,क्षत्रिय विशस्त स्मादेते द्विजा स्मृता |”
विधिवत जज्ञोपवीत धारण करब एहि संस्कारक मुख्य अंग अछि | एहि संस्कार द्वारा वटु केँ आत्यंतिक कल्याण निमित्त वेदाध्यन ,गायित्री जप तथा श्रौत स्मार्त कर्म करवाक अधिकार प्राप्त होइत अछि | ई संस्कार वैदिक तथा लौकिक शास्त्रक ज्ञान करबै बला वेदव्रत तथा विद्याव्रत स्थापन करैत अछि | वटु यज्ञोपवीत धारण कए ब्रह्मचर्य व्रत लय शिक्षादि ग्रहण हेतु गुरुकुल चल जाइत छलाह आ विद्याध्यानक उपरान्ते प्रायः बारह वर्षक
बाद पितृगृह वापस होइत छलाह | उपनयनक अर्थ अछि दोसर नयनक प्रादुर्भाव | एकर एकटा आओरो अर्थ अछि गुरूक निकट लय जाएब | ई मानवक आध्यात्मिक जगत मे प्रवेशक प्रथम द्वारि थिक | एक प्रकारेँ शूद्रवत शारीरक अंत आ तथा ओहि में एकटा नूतन भावक आविर्भाव वा जन्म होइत अछि | एक प्रकारेँ ई स्वछंदता मे स्वत्रन्ताक संक्रमणक प्रारम्भिक विन्दु थिक | गुरूक बंधन स्वीकार कय आत्म संयम सँ अपना केँ समष्टिक कामना सँ जोड़बाक प्रयाश अछि | उपनयन मे गायित्री ,सावित्री तथा सविताक दीक्षा देल जाइत अछि जे आत्मा केँ प्रकाशित कए सक्रिय करैत अछि | उपनयन मे यज्ञोपवीत धारणक पश्चात ब्रह्मचर्य आश्रम मे प्रवेशक अधिकार प्राप्त होइत अछि | ब्रह्मचर्यक अर्थ ब्रह्माक कार्य करक थिक | एहि मे स्वाध्यायक संग विश्व सँ भीक्षा माँगक भाव निहित अछि | एहि सँ उदार दृष्टि प्रात होइत अछि | वटु केँ बुद्धि ,ज्ञान तथा मानसिक शक्ति सँ संपन्न कराओल जाइत अछि | वटु केँ विशेष प्रकारक वेष धारण करबाओल जाइत अछि |देझ झँपबालय मृगचर्म ,कटि में मुंज मेषला ,दाहिना हाथ में पलाश दंड देल जाइत अछि |ई सभ धारण करवाक अर्थ अछि जे स्व्देहक रक्षा करैत दृढ निश्चय सँ मन केँ नियंत्रित रखैत ,ब्रह्मचर्य व्रत पालन करैत वेद विद्या पाप्त करब|
वेदारम्भ संस्कार ——
उपनयनक पश्चात वटु केँ वेदाध्ययनक अधिकार प्राप्त भऽ जाइत अछि| ज्ञान स्वरुप वेदक सम्यक अध्ययन सँ पूर्व “मेधा जनन “नामक एकगोट उपांग संस्कार करबाक विधान अछि जे बालकक मेधा ,प्रज्ञा ,विद्या ,श्रद्धाक अभिवृद्धि कए वेदाध्ययन मे सहायक सिद्ध होइत अछि | वेदक अध्ययन सँ सभ पापक लोप तथा आयुक वृद्धि होइत अछि आ सभ सिद्धिक प्राप्त होइत अछि | एहि संस्कार मे गणेश तथा सरस्वतीक पूजा करबाक पश्चात् वेदारम्भ आ विद्यारम्भ मे प्रवेश हएबाक विधान अछि | एहि संस्कार में चारि प्रकारक वेदव्रतक संकल्प लेल जाइत अछि | एहि संस्कार में वेद राशि रूपी आलोकित ज्ञानक लेल प्रजापतिक होम कएल जाइत अछि | तदनंतर संहिता ,ब्राह्मण ,आरण्यक उपनिषद ,ब्याकरण ,ज्योतिष ,छंद ,कल्प ,निरुक्त आदि वेदाँगक
शिक्षा आरम्भ कएल जाइत अछि | वेदारम्भ सस्कारक आरम्भ मे ब्रह्मचारी केँ आचार्य गायित्री मंत्रक उपदेश दैत छथि |वटु केँ कौपीन ,कटिवस्त्र,उत्तरीय तथा दंड ग्रहण करबाय प्रतिज्ञा करबैत छथि जे ओ क्रोध ,तथा अनृत आदि दुर्गुक त्याग ,अतिस्नान ,अतिभोजन ,अतिनिद्रा ,अतिजागरण सँ पृथक रहिलोभ ,मोह ,भय , शोकआदि सँ दूर रहताह | मेषला दंड धरी भय भिक्षा माँगव दिनचर्या मे रहत |ओ अपन आचार्य सँ शास्त्रक अध्ययन करताह |संयम नियम सँ ओ अपन गुरुजनक सेवा मे तत्पर
रहताह |
केशान्त संस्कार —
वेदारम्भ संस्कारक उपरान्त ब्रह्मचारी गुरुकुल में वेदक अध्ययन करैत छथि |एहि काल में ओ ब्रह्मचर्यक पूर्ण रूपेण पालन करैत छथि | ओ केश ,दाढी ,मौंजी ,मेषला धारण केने रहैत छथि |जखन हुनक विद्याध्ययन पूर्णता केँ प्र्राप्त कए लैत अछि तखन गुरुकुल मे केशान्त संस्कार संपादित होइत अछि | एहि संद्कार में प्रारम्भ मे गणेशादि देवक पूजन कए यज्ञक सभ अंगभूत कर्मक सम्पादन कए केश आ दाढी कटेबाक विधान अछि |ई संस्कार उत्तरायण सूर्यक समक्ष प्रायः सोलह वर्षक अवस्था मे कएल जाइत अछि |
समावर्त्तन –संस्कार —
समावार्त्तन विद्याध्ययनक अंतिम संस्कार थिक | विद्याध्ययन पूर्ण कए स्नातक ब्रह्मचारी अपन गुरूक आज्ञा पाबि अपन घर मे समावार्त्तित होइत छथि अर्थात वापस होइत छथि एतएव एकरा समावार्त्तन संस्कार कहल जाइत अछि | आब ब्रह्मचारी स्नातक गृहस्थाश्रम मे प्रेवश करवाक अधिकारी भय जाइत छथि |वेदमंत्र सँ गृह प्रवेशकाल जलक आठ कलश सँ विशेष विधि पूर्वक स्नान कराओल जाइत अछि अतः एकरा वेद्स्नान संस्कार सेहो कहल जाइत अछि| एकर उपरान्त ब्रह्मचारी केँ मौंजी ,मेषला परित्याग कए गृह परिधान धोती ,छाता ,जूता ,माला .पगरी आभूषण धारण करबाक आ विवाहक अधिकार प्राप्त भय जाइत अछि |
विवाह संस्कार —–
विवाह स्त्री पुरुषक सम्बन्ध केँ सामाजिक मान्यता प्रदान करबाक तथा गृहस्थाश्रम मे प्रवेश हेतु स्त्री पुरुषक साहचर्य तथा सह धर्माचरणक भूमिका प्रारम्भ करैत अछि | विवाहक लेल अनेक शव्दक प्रयोग भेटैत अछि | उद्वाह अर्थात कन्या केँ उर्ध्व [ऊपर] लऽ जाएब विवाह ,अर्थात कन्या केँ विशेष प्रयोजन सँ लयजाएब ,परिणय ,कन्याक संग जीवन परिक्रमा करब ,तथा पाणिग्रहण अर्थात हाथ पकड़ब |एहि संस्कार द्वारा दू कुल में सम्बन्ध होइत अछि | विवाह संस्कारक पश्चात् स्त्री पुरुष मिलि पूर्णता प्राप्त करैत अछि | विवाह संस्कार एकटा आहुतिक तैयारी अछि जाहि मे पति पत्नी दूनूक सहभागिता होइत अछि आ ओहि मे परिवार ,गाम, जनपद, देश आ विश्वक कल्याण भावना समाहित अछि |विवाह एकटा स्थायी सम्बन्ध थिक |विवाह मिथिले नहि प्रत्युत भारतीय संस्कृति मे अत्यधिक महत्व रखैत अछि | एकर किछु नियम आ विधान अछि जाहि सँ स्त्री पुरुषक स्वेच्छाचारिता पर नियंत्रण राखल जाइत अछि | पाणिग्रहण संस्कार देवता मानव आ अग्निक साक्षित्व मे करबाक विधान अछि | मिथिला मे ई संस्कार दाम्पत्य सम्बन्धक जन्म जन्मांतर युग युगांतरक सम्बन्ध मानल गेल अछि | आइ लोक विवाह केँ मात्र एकटा उत्सव मानैत छथि जे संस्कारक अर्थ नहि बुझैत छथि |सस्कारक अर्थ अछि दोषक नाश तथा गुणक प्रवेश वा जन्म |एहि सँ आत्माक उन्नत्ति होइत अछि |एहि सँ पवित्र प्रेम ,अर्थ धर्म काम, मोक्ष पुरुषार्थक प्राप्ति आ मर्यादाक पोषण होइत अछि |मिथिला मे एहि संस्कारक अंतर्गत वाग्दान ,मंडप निर्माण ,देव पूजा .आभ्युदयिक श्राद्ध ,मात्रिका पूजा ,आममहुविवाह, वरपूजन ,गोत्रोच्चार ,कन्यादान ओठंगर विधि जूटिका बंधन , ,पाणिग्रहण ,अग्नि प्रदक्षिणा ,लाजाहोम ,सप्तपदी ,अश्मारोहण ,ह्रदयस्पर्श ,ध्रुव दर्शन ,सिंदूरदान ,चतुर्थी कर्म कएल जाइत अछि मिथिला मे ब्राह्म विवाहक प्रथा अछि | कन्या केँ यथा शक्ति वस्त्रालंकार सँ विभूषित कए विद्या ,गुण संपन्न शीलवान वर केँ घर बजाए वैदिक विधि सँ कन्यादान कएल जाइत अछि | एतय विवाहक अंतिम विधि दनऽही कए संपन्न कएल जाइत अछि
विवाहाग्नि परिग्रह —
विवाह संस्कार मे लाजा होम आदि जे अग्नि मे संपन्न कएल जाइत अछि ,ओहि अग्निक आरहरण तथा परिसमूहन आदि क्रिया एहि संस्कारक माध्यमे संपन्न होइत अछि | एहि अग्निक प्रदक्षिणा कए स्वस्तिकृत होम तथा पूर्णाहुति करबाक विधान अछि |विवाहक उपरान्त जखन वर वधु अपन घर जाए लगैत छथि तखन ओहि स्थापित अग्नि केँ अपन घर आनि कोनो पवित्र स्थान में प्रतिष्ठित कए अपन कुल परम्परागत नुसार सायं प्रात हवन करबाक विधान अछि | आब ई संस्कार मिथिलो मे समाप्त प्राय अछि |
त्रेताग्निसंग्रह संस्कार ——-
विवाह मे संस्कारक अंत मे आनल गेल “ आवसथ्य “अग्नि प्रतिष्ठित कएल जाइत अछि आ ओही सँ स्मार्त कर्म आदिक अनुष्ठान कएलजाइत अछि | एहि स्थापित अग्निक अतिरिक्त तीन अग्नि दक्षिणाग्नि ,गार्हपत्य तथा आह्वानीय अग्निक स्थापना तथा ओकर रक्षादिक् विधान अछि |इएह तीनू अग्नि त्रेताग्नि कहबैछ जाहि में श्रौत कर्म संपादित होइत अछि |
अंत्येष्ठि संस्कार —-
उपरोक्त सोलह संस्कारक अतिरिक्त किछु आचार्य लोकनि मृत शरीरक अंत्येष्ठि क्रिया केँ सेहो एकटा संस्कार मानल अछि | मिथिला मे एकर विधान निम्न अछि –
“ मृत्यु सँ पूर्व गाएक गोबर स भूमि नीपि कुशाच्छादित कए कारी तिल छीटि ओहि पर मरय बला केँ उत्तर सिरमे चित्त सुता देवाक चाही |गोदान कराय तुलसी पात गंगाजल मुँह मे दैत रहबाक चाही |ओतय उपस्थित सभ जन के हरिस्मरण करबाक चाही | मृत्यु भय गेलाक उपरान्त मृतक के शमसान मे लय जाय स्नान कराय ,नववस्त्र धारण करबाय उत्तराभिमुख चिता मे स्थापित करबाक विधान अछि | तदुपरांत औरस पुत्र वा सपिंडी या सगोत्री ब्यक्ति सुसंकृत अग्नि सँ मन्त्र सहित मुखाग्नि प्रदान करए | अग्निदाता केँ तेसर दिन अस्थि संचय कए बारह दिन तक सपिंड पर्यंत सभ कर्म संपादित करबाक चाही |पुनः मृतक केँ प्रेतत्व सँ मुक्ति हेतु दशगात्रादि श्राद्ध करबाक चाही | ,
“मधुकर ३,६, २०१३ ,


text:
उत्तर – सहरसाक एकटा मध्यमवर्गीय परिवार मे 10 मई 1988 मे हमर जन्म भेल, पिताजीक छाँव बचपने मे हमरा सबके माथ स उठि चुकल छल, माँ पोस-पालि कए पैघ केलक आई हम जे छी हुनके बदौलत।
उत्तर – कॅरियर मे जतय तक पहुंचलहु अछि, हमर माँ क पर्याप्त सहयोग रहल। कहियो कोनो काज लेल ओ मना नहि केलथि। शुरूआत मे बड़ दिक्कत भेल, तरह-तरह कए उलहन सुनए पड़ल। लड़की भ कए कोना मंच पर अभिनय करत, इ सब कहैत रहल। मुदा आब जखन ओ हमरा एहि मुकाम पर देखैत छथि, त सब कए नीक लगैत छैन।
उत्तर – हम संगीत स प्रभाकर केने छी, रंगमंच क अलावा संगीत क साधना सेहो चलैत अछि, अगर हम रंगमंच स नहि जुड़ल रहितहुं त संगीत क क्षेत्र म रहितहुं।
उत्तर – मैथिली रंगमंच क भविष्य खास क महिला लेल आब उज्जवल बुझा रहल अछि। एहि चारि-पाँच साल मे मैथिली क जे ग्लोबलाइजेशन भेल अछि ओहि स एकर भविष्य पर कोनो तरह क शक नहि कैल जा सकैत अछि। मैथिली रंगमंच सेहो आब अंतररास्ट्रीय स्तर पर अपन उपस्थिति देखा रहल अछि। मैलोरंग, मिथिलालंगन, मीनाप, पंचकोशी आदि-आदि संस्था रंगमंच सब मैथिल प्रतिभागी क सहयोग क रहल अछि।
उत्तर – हमर जिनगीक सबस पैघ क्षण छल तरंग महोत्सव मे उत्कृष्ट नृत्य प्रस्तुति लेल प्रतिभा सिंह पाटिल स पुरस्कार लेब। ओना जखन ‘’नैन न तिरपित भेल’’ क पोस्टर समस्त बिहार मे लागल छल आ हमर सखी-सम्बन्धी सब फोन पर हमरा बधाई देने रहथि ओ समय हम आइ धरि नहि बिसरलहुं अछि।
उत्तर – 2003 मे खगौल, पटना मे हमरा सर्वश्रेष्ठ अभिनेत्री स सम्मानित कैल गेल अछि आ तरंग महोत्सव मे उत्कृष्ट नृत्यक लेल द्वितीय पुरस्कार रास्ट्रपति प्रतिभा सिंह पाटिल स भेटल। संगहि 2009 मे मैलोरंग स प्रमिला झा नाट्य वृति आदि भेटल।
उत्तर – जतय काज भेटत आ नीक काज भेटत, हम जरूर करै चाहब। ओ संगीत क्षेत्र हुए वा अभिनय क्षेत्र।
उत्तर – निश्चित रूपेण महिला सब स इ कहै चाहब जे जों अहां रंगमंच स जुड़ल छी त पूरा जी जान स जुड़ल रहू, समाज क परवाह जुनि करू, जखन अहां मुकाम पर पहुंच जाएब तखन वैह आलोचक जे आइ अहांक आलोचना क रहल अछि ओ काल्हि अहांक सराहना करत।
अहूं कए बहुत-बहुत धन्यवाद। मिथिलांचल टुडे प्रगति करए सैह माँ भगवती स कामना।


text:
- छठ पूजा पर गाम केना जाएल जाए एकटा बड़का सवाल बनि गेल अछि. ट्रेन टिकट लेल मारामारी मचल अछि. कोनो ट्रेन मे टिकट नहिं बाचल अछि. वेटिंग टिकट नहिं मिलि रहल अछि. सभ तीन मास पहिने कटि चुकल अछि. पटना...दरभंगाके लेल जे छठ स्पेशल ट्रेन चलाएल जा रहल अछि. ओकरो सेहे हाल अछि. कोढ मे खाज के काज कएलक राज ठाकरे मामला पर बिहार मे ट्रेनक रोकनाय आओर स्टेशन पर तोड़फोड़. एकर कारण कइटा ट्रेन रद्द भs गेल. जाही कारण कतेक लोक घर जाए सं वंचित रहि गेलाह. आब मन मसोसले...तोड़फोड़ करय वाला सभ के कोइस रहल छथिन्ह. गाम जाए के मन रहैत प्रोग्राम कैंसिल करय पड़लन्हि. कोनो रिजर्वेशन काउंटर पर जाउ... एजेंट के पास जाउ सभ सं बेसि भीड़ बिहार जाए वाला लोक सभ के अछि... मुदा टिकट नहिं मिलला सं निराश छथिन्ह. कतेक लोक त हिम्मत कs बस सं कई ठाम होएत निकलि गेलाह अछि. आओर कतेक लोक ट्रेनक भीड़भाड़ मे लटकैत... फटकैत जा रहल छथिन्ह. एहि भीड़भाड़ मे जे पहिने सं टिकट रिजर्वेशन करौने छथि ओ त निश्चिंत छथि मुदा स्टेशन पर पहुंचैत हुनको हाल कोनो नीक नहिं रहि जाए छनि. स्टेशन पर एतेक भीड़ जे गाड़ी पर चढ़य मे बारहो गत भs जा रहल अछि.
केना जाएब गाम...
1 comment:


text:
पटना । राजद सुप्रीमो लालू प्रसाद चुनाव क बाद कांग्रेस क संग तालमेल क सरकार बनेबाक संभावना स इनकार केलथि। लालू कहला जे कोनो हालात मे कांग्रेस क संग तालमेल क सरकार बनेबाक कोनो संभावना नहि अछि। लालू प्रसाद कहला जे रामविलास पासवान क लोजपा संग ओ भारी जीत हासिल क रहल छथि आ अपन दम पर सरकार बनेताह। राजद क राष्ट्रीय उपाध्यक्ष रघुवंश प्रसाद सिंह क बयान कए हुनकर व्यक्तिगत बयान कहैत लालू कहला जे त्रिशंकु विधानसभा क स्थिति मे सेहो राजद आ कांग्रेस मे कोनो तालमेल नहि भ सकैत अछि। राजद सुप्रीमो कहला जे ओ एहि मामला पर रघुवंश बाबू स गप केलथि अछि।
कांग्रेस पर हमला करैत लालू कहला जे ओ अपन भविष्य तकबा लेल बिहार विधानसभा चुनाव मे उतरल अछि। ओ कहला जे कांग्रेस ककरो दोस्त नहि भ सकैत अछि। लालू कहला जे रघुवंश बाबूक योजना नरेगा कए कांग्रेस अपन उपलब्धि बता लोक कए गुमराह करि रहल अछि। इ योजना राजद सन पार्टी केंद्र मे छल तखने संभव भेल, कांग्रेस एहन योजना कए खाका तैयार नहि कए सकैत अछि।
राजद अध्यक्ष बिहार क वर्तमान सरकार कए सब मोचा पर विफल करार दैत कहला जे पूरा राज्य सूखा क चपेट मे अछि आ सरकार किसान क कोनो सहायता नहि केलक। ओ कहला जे मुख्यमंत्री पिछला चुनाव मे बिजली क उत्पादन बढेबाक आ उद्योग-धंधा लगेबाक वादा केने छलाह मुदा बिहार मे पिछला पांच साल मे एक मेगावाट अतिरिक्त बिजली क उत्पादन नहि भेल अछि आ ने कोनो उद्योग-धंघा लागल अछि। ओ कहला जे नीतीश उद्योग धंधा क नाम पर हर पंचायत मे शराब क दुकान जरूर खुलवा देलथि अछि। यादव राज्य सरकार पर दलित कए बांटबाक आरोप लगबैत कहला जे मुख्यमंत्री महादलित कए जमीन, इंदिरा आवास, रेडियो आ टेलीविजन दैत छलाह मुदा ककरो किछु नहि भेट। ओ कहला जे हुनकर पार्टी सत्ता मे आईल त उच्च वर्ग क लोक कए संग लकए चलताह।
लालू प्रसाद यादव कहला अछि जे ओ नीतीश जेकां अनुबंध पर नौकरी नहि देताह बल्कि हुनकर सरकार बनल त अनुबंध पर राखल गेल सबटा शिक्षक कए स्थाई करि देताह। साइकिलक बदला मे मोटरसाकिल देबाक घोषणा करनिहार लालू साफ केलथि जे हुनकर राज मे एहन अन्याय नहि होएत। ओ कहला जे चारि हजार मे आइ की होइत अछि, महंगाई जेना नीतीश राज मे आसमान पर अछि एहन मे त इ टका मुंह चिढा रहल अछि। ओ कहला जे नीतीश क राज मे केवल घोटाला भेल अछि, तीन मास मे नालंदा क महिला बच्चा पैदा क रहल अछि, आब कहू त एहनो कतहु भेल अछि। ई सरकार सब तरह स जाइ लेल तैयार अछि।
मुख्य पृष्ठ समाचार कांग्रेस संग सरकार नहि बनाएब: लालू


text:
पटना। बिहार सरकार द्वारा राज्य मे 12टा स्टेट हाई-वे निमार्ण करेबाक मसूंबा कए झटका लागल अछि। एडीबी (एशियन डेवलपमेंट बैंक) एहि सबटा स्टेट हाईवे क लेल लोन स्वीकार नहि केलक अछि। बिहार स्टेट हाईवे डेवलपमेंट प्रोजेक्ट-2 क तहत एडीबी राज्य सरकार कए केवल 5टा स्टेट हाईवे निर्माण क लेल लोन मंजूर केलक अछि। एखनधरि राज्य सरकार दावा करैत रहल अछि जे वर्ष 2010 मे बीएसएचडीपी-2 क तहत चयनित सबटा 12 हाईवे क निर्माण क प्रकिया शुरू करि देल जाएत। एडीबी बैंक क लोन क सहारे सरकार 782 किमी लंबा 12टा हाईवे क डीपीआर निर्माण करेने छल। 2008 मे सरकार एहि सड़क कए स्टेट हाई-वे घोषित करि टू-लेनक बनेबाक घोषणा केने छल। जेकरा लेल सरकार कए 2100 करोड़ टकाक आवश्यकता छल, मुदा पैसा क कमी क कारण स इ मामला बीच मे अटक गेल। जेकर बाद राज्य सरकार एडीबी बैंक स आर्थिक मदद लेबाकफैसला केलक। शुरू मे एशियन डेवलपमेंट बैंक 12टा स्टेट हाईवे बनेबा लेलफाइनेंस करबा लेल तैयार छल। मुदा कहल जा रहल अछि जे केंद्र सरकार एकटा मंत्रीक दबाव मे आब केवल 5टा स्टेट हाइवे क निर्माण कए फाइनेंस करबा लेल तैयार अछि। जाहि सड़क लेल तैयार अछि ओहि मे बीरपुर-उदाकिशुनगंज पथ 104.04 किमी 305 करोड़सक्कडी-नासरीगंज 86.80 किमी 348 करोड़छपरा-मोहम्मदपुर पथ 68.50 किमी 305 करोड़रुन्नीसैदपुर-भसवा पथ 64.75 किमी 298 करोड़सरैया- मोतीपुर पथ 28.33 किमी 147 करोड़ शामिल अछि।
मुख्य पृष्ठ समाचार एडीबी देलक बिहार सरकार कए झटका


text:
ज्योति श्रीवास्तव
बिहार क मुख्यमंत्री नीतीश कुमार समाजवादी नेता क जमात मे वर्तमान मे देश मे सबस पैघ कद क नेता बनिकए उभरि चुकल छथि। जानकार कहब अछि जे देश क कईटा राज्य मे बिखरल समाजवादी नेता क मदद स नीतीश 2019 मे देश क प्रधानमंत्री बनबाक बाट बनेबा मे लागल छथि। ओ अगर पीएम क कुर्सी तक पहुंचैत छथि त गैर कांग्रेसी आ गैर भाजपाई प्रधानमंत्री मे वीपी सिंह क नीतीश अगिला कड़ी साबित भ सकैत छथि।
एकर पाछु ठोस तर्क सेहो अछि। नीतीश कुमार भले गैर भाजपा आ गैर कांग्रेसी शक्ति कए एकत्र करबा मे जुटल छथि मुदा ओ पूर्णत: गैर कांग्रेसवाद आ गैर भाजपावाद क समर्थक नहि छथि । दरअसल ओ अवसर क अनुसार अपन रणनीति तय करैत छथि। परिस्थिति आधारित राजनीति करबाक ग़जब क्षमता रखनिहार नीतीश बेजोड़ नेता छथि। नीतीश समाजवादी क मदद स देश मे अपन कद बढउताह, मुदा कोनो आश्चर्य नहि जे ओ देश क सत्ता क शीर्ष पर पहुंचबा लेल कांग्रेस या भाजपा क दिस स भेट रहल सहायता स्वीकार ल लथि। कांग्रेस आ भाजपा दूनू राष्ट्रीय पार्टी अपन अपन मज़बूरी क वज़ह स नीतीश क प्रति नरमी बरतत। कांग्रेस जतए भाजपा कए पाछु रखबा लेल इ करत ओतहि भाजपा कांग्रेस कए पटखनी देबा लेल नीतीश कए क़रीब रखबाक कोशिश करत। अगिला जनादेश स अगर परिस्थिति जटिल बनल
त एहि प्रकारक संभावना स इनकार नहि कैल जा सकैत अछि। दूनू राष्ट्रीय दल मे स ककरो सहायता स नीतीश देश क प्रधानमंत्री भ सकैत छथि।
नीतीश शरद यादव कए जगह अध्यक्ष पद पर आसीन भ सीधा पार्टी पर निर्णय लेबा लेल आब स्वतंत्र भ गेलाह अछि। लालू सेहो कहि चुकला अछि जे शरद क राजनीतिक सोच आब खत्म भ गेल अछि। दरअसल लालू क बयान मे नीतीश क बढ़ैत कद आ दोसर समाजवादी नेता क कांग्रेस विरोध क चिंता झलकि रहल अछि। नीतीश अपन मिशन क अगिला कड़ी मे मुलायम सिंह यादव, रामविलास पासवान आ मायावती सन समाजवादी ब्रांड क नेता कए पाछु छोडबा लेल दिल्ली पर पकड मजबूत करताह। मुदा इ एतबा आसान काज नहि अछि, दिक्कत इ अछि जे बिहार, उत्तर प्रदेश और उत्तर भारत क दोसर अन्य राज्य क बाट धेने बिना ककरो लेल दिल्ली बहुत दूर अछि। एहि लेल ओ मुलायम और पासवान स एकबारगी दूरी नहि चाहता।
नीतीश कुमार, लालू प्रसाद, मुलायम सिंह यादव, रामविलास पासवान सन कईटा नेता जेपी क बाद वीपी क नीति स उपजल जन आकांक्षा क सबस बेसी फायदा उठेनिहार नेता भेलाह, मुदा नीतीश बाकी स अपना कए काफी अलग रखबा मे सफल भेलाह। आकलन कहैत अछि जे नीतीश कुमार कई मायने मे वीपी सिंह स आगू निकलि गेलाह अछि। बिहार मे जाहि प्रकार स ओ सोशल इंजीनियरिंग, अवसर क समझ आ जनता क नब्ज़ पकडि शासन केलथि अछि ओ हुनर वीपी मे नहि छल। नेतृत्व क बेजोड़ क्षमता नीतीश कए अपन समतुल्यक आन नेता स आगू करैत अछि। इ सच अछि जे प्रधानमंत्री क रूप में वीपी सिंह देश क राजनीति मे एकटा तूफान ढार क देलथि। मंडल आयोग क सिफारिश लागू करि ओ मधुमक्खिक छत्ता मे हाथ देलथि आ जख्मी भ सत्ता गंवा देलथि। मुदा वीपी सिंह इतिहास मे अमर भ गेलाह । नीतीश अगर प्रधानमंत्री बनैत छथि त वीपी जेका हुनकर प्रशासन चरमरा नहि सकैत अछि आ नहि ओ फैसला लेबा स डरेबाक स्थिति मे रहताह। ओ कईटा नव फैसला क सकैत छथि जे देश क राजनीति मे दूरगामी असर देखाउत। एहन मे नीतीश कए केवल वीपी सिंह जेका मंडल लेल नहि स्मरण कैल जायत, बल्कि ओ देश क इतिहास मे एकटा नव अध्याय जोड़बा मे सेहो सक्षम भ सकैत छथि।
नीतीश कुमार एहि लेल सेहो अपन समतुल्य आन समाजवादी नेता स बेसी मज़बूत छथि किया त हुनकर संग प्रशांत किशोर सन आधुनिक चाणक्य छथि। कईटा इतिहासकार क मानब अछि जे चाणक्य बाहर स चलिकए मगध आयल छलाह आ ओ सामाजिक रूप स पिछड़ल एकटा एहन व्यक्ति कए देश क सबस पैघ आ मज़बूत मगध साम्राज्य क सम्राट बना देलथि जाहि पर शक्तिशाली नंद वंश क शासन छल। संयोग स इ वैह बिहार थीक जे कहियो मगध साम्राज्य क केंद्र छल। हालांकि इ केवल आकलन अछि, समाजवादी नेताक बीच नीतीश कुमार क छवि आ क्षमताक। नीतीश कुमार क प्रधानमंत्री बनब भविष्य क गर्भ मे अछि। अगिला लोकसभा चुनाव में भाजपा आ कांग्रेस क बाद तेसर विकल्प पर रूप में नीतीश पूर्वक चुनाव स बेसी मजबूत आ चर्च में रहताह, इ संभव अछि।


text:
ऐहिक अंदाजा पूर्णिया जिला स्थित बायसी प्रखंड म' लगाओल जे सकैत अछि, जता सरकारी गाड़ी के पहुंचते लोग खाध सामग्री लेबाक लेल टूईट पड़ैत छथि। बताओल जे रहल अछि खाद्य सामग्री बांटे पहुँचल गाड़ी क' बाढ़ि पीड़ित सभ द्वारा लूईट लेल गेल। लुटनिहार ओ सभ छथि जिनका घर म' खेबाक लेल किछु नहि बचल अछि।
ई दृश्य सिर्फ पूर्णिया केर नहि अछि। सभ बाढ़ि प्रभावित इलाकाक हकीकत इए अछि, जता राहत सामग्री पहुंचते लोग लूईट ल' रहल छथि। ऐना म' पीड़ित सभक स्थिति केर अंदाजा लगाओल जे सकैत अछि, कोना लोग भूख सँ तड़ैप रहल छथि। ओ ऐहिक लेल जे चहुओर अगबे पैने पैन अछि।


text:
पटना। 30 अक्टूबर। राष्ट्रीय जनता दल (आरजेडी) प्रमुख लालू प्रसाद यादव द्वारा बिहार म' पूर्ण शराबबंदी क' फ़्लॉप करार देल गेल अछि। लालू यादव दावा केलनि कि पूरा प्रदेश म' आब घर-घर शराब पहुँचाओल जे रहल अछि। किछु दिन पहिने रोहतास जिला म' जहरीला शराब पीला सँ 5 गोटाक भेल मौत पर पूछल गेल सवाल के जवाब म' लालू यादव कहलनि कि बिहार म' पूर्ण शराबंदी असफल साबित भेल अछि। लालू यादव शराब के होम डिलिवरी होयबाक दावा केलनि।
लालू यादव कहलनि कि प्रदेश म' बाहर सँ ट्रक के ट्रक शराब आएब रहल अछि, ऐहिक जरिए पुलिस मालामाल भ' रहल अछि। आगा ओ कहलनि कि जिनका आपूर्ति नहि भ' रहल अछि ओ जहरीला शराब बना बेच रहल अछि।


text:
एन्जेलिना जोली
एन्जेलिना जोली (/dʒoʊˈliː/ joh-lee; née Voight; जन्म ४ जुन १९७५)[१] एक अमेरिकी नायिका तथा निर्देशक छी।
विषय सूचीसभ
बाल्यकाल[सम्पादन करी]
चलचित्र शुरुवात[सम्पादन करी]
अभिनेत्रीके रूपमें[सम्पादन करी]
निर्देशकके रूपमें[सम्पादन करी]
व्यक्तिगत जीवन[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ "Angelina Jolie Biography: Director, Film Actress (1975–)", Biography.com (FYI / A&E Networks), अगस्त २५, २०१५-के मूल रूप सङ्ग्रहित, अभिगमन तिथि नवम्बर ११, २०१५।
बाह्य जडीसभ[सम्पादन करी]
एन्जेलिना जोलीक सम्बन्धमे विकिपिडियाक भातृ योजनासभमे ताकी:


text:
"मैथिल मंच" सम्पूर्ण विश्व के मैथिल के एक मंच पर आनय के एकटा प्रारंभ अछि | एहि मंच के माध्यम सँ सम्पूर्ण मैथिल समाज के व्यक्तिगत आ संस्थागत एकत्रीकरण के प्रयास प्रारंभ कयल गेल अछि | एखन तक लगभग 13000 सँ बेसी मैथिल आ 40 टा संस्था एहि मंच सँ जुडि चुकल छथि आ ई क्रम निरंतर चलि रहल अछि |
"मिथिला राज्य" एकटा राजनीतिक मुद्दा अछि आ एकर समाधान सेहो राजनीतिक होयबाक चाही। धरना -प्रदर्शन, बातचीत, कनफुसकी वा अर दोसर रास्ता सहायक भय सकैत अछि मुदा "मिथिला राज्य" लेल जाबेतक विधानसभा, लोकसभा में आवाज नहि उ..Continue Reading
आई दिनांक 30 मई के साँझ में दिल्ली के जंतर-मंतर पर "मैथिल यूथ परिषद" द्वारा कैंडिल मार्च के आयोजन कयल गेल दिल्ली-NCR के प्रबुद्ध मोथिल समाज द्वारा , मधुबनी में घटित वीभत्स नैंसी अपहरण सह हत्याकांड के विरोध में।..Continue Reading
नमस्कार मैथिलजन, आई दिनांक 28 मई के जैतपुर में हमर सबके सहयोगी आ एकटा समर्पित मिथिला आन्दोलनी स्व. श्री आनंद झा जी के "श्रद्धांजलि सभा" छल। पूरा दिल्ली-NCR सँ प्रबुद्ध मैथिल स्व. आनंद जी के श्रद्धांजलि अर्पित क..Continue Reading
समस्त मैथिल नगरसेवक के मैथिली में सपथ लेबाक लेल धन्यवाद।..Continue Reading
नमस्कार सदस्यगण, . 22 जनवरी रवि दिन "मैथिल मंच" के लेल बहुत नीक रहल। कालि इन्द्रप्रस्थ कॉलोनी, बुराड़ी में "मैथिल मंच" के कार्यालय संग मिथिला सँ जुरल सामग्री (मिथिला पेंटिंग, मैथिली साहित्य, मैथिली गीत-संगीत, मि..Continue Reading
नमस्कार मैथिलजन, . कालि दिनांक 8 जनवरी के "विश्व मैथिल सेवा संघ, बुराड़ी" के तत्वाधान में "निःशुल्क चिकित्सा शिविर" संग "रक्तदान शिविर" के आयोजन कयल गेल छल, यश विद्या पब्लिक स्कूल, हरित विहार, संत नगर बुराड़ी के..Continue Reading
नमस्कार मैथिलजन, . 20 नवंबर 2016 के नई दिल्ली के कनाट प्लेस के मिथिला चौक पर युवा मैथिल विजय झा, बैजू ठाकुर आ मोहनराज झाजी के प्रयास सँ श्री रामबाबू सिहजी के अध्यक्षता में दिल्ली -NCR के युवा मैथिल के बैसार सम्..Continue Reading
नमस्कार मैथिलजन, . "मैथिल मंच" के सहयोग सँ आई पुन: एकटा नव इतिहास लिखायल।एहि इतिहास के गवाह बनला "विद्यापति समिति", धनबाद के "विद्यापति पर्व समारोह-2016" के आयोजनकर्ता समस्त मैथिलजन । पहिलबेर कोनो तरहक मिथिला आ..Continue Reading
नमस्कार मैथिलजन, . कालि दिनांक १४ नवंबर के नोयडा, सेक्टर-७१ में सामूहिक समा-चकेबा विसर्जन संग साँस्कृतिक कार्यक्रम में "मैथिल मंच" के तरफ सँ "मिथिला पेंटिंग" के प्रदर्शनी के आयोजन कयल गेल छल श्रीमती इन्दू झा के..Continue Reading
नमस्कार मैथिलजन, . "मैथिल मंच" के सदस्यगण द्वारा एहि बेर "मिथिला पेंटिंग प्रदर्शनी" आ "मिथिला पेंटिंग प्रशिक्षण शिविर" के आयोजन कयल जा रहल अछि देश के विभिन्न कोना में एकसाथे। प्रमुख स्थान आ तिथि निम्नलिखित अछि..Continue Reading
परमात्माक पुरुषवाचक सभ स्वरुप अनादि ,अबिनाशिनी ,अ..Continue Reading
मैथिल समाज जन्मक पूर्वे सँ मृत्यु धरि विभिन्न प्..Continue Reading
मिथिला नगरी मुंगेर जिले के गंगा तट पर बसे घोरघट गा..Continue Reading
बसैटी अभिलेख- पूणियाँमे श्रीनगर लग मिथिलाक्षरक ई अ..Continue Reading
चौर आनि एहन निम्न तस्तरी नुमा भूमि जाहि पर सालो भर..Continue Reading
मिथिला प्रकृतिपूजक संस्कृति रहल अछि। ई इलाका शाक्त..Continue Reading
भाव-भेस भासा जनिक, अवनति ओ मलान। दे’ा तथा जाति अछि..Continue Reading
लगभग १९म शतक धरि कियो भद्रजन उघार माथेँ घर सँ बहरा..Continue Reading
मैथिली लोकगीतक संसार स्त्रीगणक संसार थिक। पुरुष पक..Continue Reading
17 अप्रैल 1874 को समस्तीपुर से तिरहुत रेलवे की पह..Continue Reading


text:
कोलकाता। 07 दिसम्बर। एक दिस लोग नोटबंदी सँ परेशान छैथ तेँ दोसर दिस लगातार लाखों टक्का केँ नबका नोट जब्त कायल जे रहल अछि। एहि सिलसिला म' मंगल दिन एसटीएफ भाजपा के एक नेता क' छह कोयला माफिया संग पुरनका नोट बदलबाक कोशिश करैत गिरफ्तार केलन्हि।
पश्चिम बंगाल केँ वर्दवान जिला सँ एहि बरख भाजपा के टिकट पर विधानसभा चुनाव लड़ाई बला भाजपा नेता मनीष शर्मा क' बागुईहटी सँ ओहि समय गिरफ्तार कायल गेलन्हि जखन ओ पुरनका नोट बदलबाक कोशिश करैत छला। मनीष शर्मा केँ संग खनन व्यवसाय सँ जुडल छह लोग क' सेहो पुरनका नोट संग गिरफ्तार कायल गेलन्हि।
मनीष शर्मा केर गिरफ्तारी पर राज्य भाजपा अध्यक्ष दिलीप घोष कहलनि कि मनीष चुनाव केर दौरान कुछ मास भाजपा संग छला। चुनाव के बाद हुनका सँ रानीगंज के देखरेख केर ज़िम्मेदारी वापस ल' लेल गेल छल। गिरफ्तारी के बाद मनीष क' पार्टी मेम्बरशिप सँ सस्पेंड क' देल गेल छैन्ह।


text:
ब्रजस्थ मैथिल:-
भाव-भेस भासा जनिक, अवनति ओ मलान।
दे’ा तथा जाति अछि, जग मे मृतक समान।।
जय मिथिला, जय मैथिल, जय मैथिली
बहुत अजगुत लागि सकैत अछि मिथिलांचल सं इतर दूर-दराज देस-भेस अर्थात अमैथिल प्रांत मे अनचिन्हार लोक आ भासा सं जुडल लोकक मुंह सं मिथिला, मैथिल आ मैथिलीक स्तुति – वंदना सुनि। मुदा ई अक्षर’ाः सत्य अछि जे आजुक तिथि मे अमैथिल मानल जाय बला लोक आगरा, मथुरा, राजस्था आ महारास्ट्र कें विभिन्न भाग समेत दे’ाक दोसरो कएकटा भाग मे मैथिलीक उत्थान आ प्रचार सहित अपन मातृभासा केर गुणगान क रहल छथि। हं, ई अव’य अछि जे एहि मैथिल समुदाय मे अधिकां’ा लोकनि अपन नामक संग ’ार्मा, वत्स, भारद्वाज आदि उपनाम लगाबह लगलाह। हुनक बोलचाल मे मैथिली भासा पर सेहो स्थान आ कालक प्रभाव स्पस्ट देखल जा सकैत अछि। बावजूद तकर मिथिला आ मैथिली हुनक हृदय स्थली मे बास करैत छन्हि। मैथिल होएबाक गर्व हिनक चेहरा पर स्पस्ट देखल जा सकैत अछि। एकर सब सं पैघ उदाहरण अछि ब्रजस्थ मैथिल मे बहुतो रास लोक अपन नामक आगू मैथिल उपनाम जोडब प्रारंभ कएलनि अपितु अपन सामुदायिक परिचय के क्रम मे प्रचार-प्रसार मे सेहो लागल छथि। एहि समस्त श्रद्धा आ समर्पण केर बादेा ई दुखद अछि जे मिथिला-मैथिली कें अपन हृदय मे बसौनिहार आ मैथिल होयबाक गौरव कएनिहार एहि वर्ग कें वर्तमान मुख्य धारा सं जुडल मैथिल अपन समाज मे जगह द आत्मसात करबाक लेल कोनहुं व्यवहारिक आ गंभीर प्रयासक संकेत तक नहि द सकलाह। यद्यपि ब्रजस्थ मैथिल समुदाय मे मुख्यधारा मे अछि पुनः वैवाहिक संबंध स्थापना खान-पान आदि प्रारंभ करबाक कल्पना कें साकार करबाक प्रयत्न दरभंगा महाराज श्रीकामे’वर सिंह द्वारा गंभीरता पूर्वक एक बेर अव’य कएल गेल। आगरा मे महराज स्वयं घोसणा कएने रहैथ जे पुनः ब्रजस्थ मैथिल समुदाय सं बेटी‘-रोटी के सबंध स्थापित कएल जाएत। एहि प्रसंग लिखित प्रस्ताव सेहो पारित कएल गेल। मुदा ओ पहिल आ अंतिम प्रयास छल। तत्काल किछु वैवाहिक संबंध आ खान-पान प्रारंभ अव’य भेल मुदा बहुत दिन धरि नहि चलि सकल। ब्रजस्थ मैथिलक ब्रज प्रवासक ऐतिहासिक पृ”ठभूमि पर दृ”िटपात रकी त ज्ञात होएत जे करीब छह सौ बरख पूर्व यानी 1382 मे करीब 250 मैथिल ब्राहमणक परिवार पहिल बेर मिथिला सं पलायन कय आगरा दिस गेला। हिनक पलायन सं जुडल कथा अति लोमहर्”ाक अछि। ब्रजस्थ मैथिल ब्राहमण सभाक पूर्व अध्यक्ष आ दूरदर्’ान केंद्र दिल्ली के पूर्व निदे’ाक महे’ा चंद्र ’ार्माक अनुसारे, तत्कालिक मिथिला नरे’ाक एकटा मैथिल दबारी पंडित कें कोनो मुसलमान युवती सं प्रेम भ गेलनि। दुनू समुदायक कटटर पंथक परिणाम स्वरूप पंडित जी के इस्लाम धर्म स्वीकार करय पडलनि। तात्कालिक हिंदू कटटर पंथ कें उपेक्षाक स्वरूप ओ मैथिलक परम विरोधी भ गेलाह आ बंगालक नबावक ’ारणागत भ मिथिलांचल मे क्रूरतम उपद्रव आ हिंसा प्रारंभ करा देलनि; एहि सं त्रस्त भ करीब 250 मैथिल ब्राहमण परिवारक पहिल पलायन मिथिला सं भेल। मुदा तकर बादक स्थिति की भेल, हुनका लोकनिक विसय मे एखनि धरि किछु ज्ञात नहि अछि।कालांतर मे जखन अकबर भारतक सम्राट बनला त मिथिलाक ज्योति”ा आ विद्वताक प्र’ांसा हुनक कान धरि पहुंचल। मिथिलाक पांडित्य आ विद्वता सं प्रभावित बाद’ााह अकबर के समय मे करीब 75 मैथिल विद्वानक सपरिवार आगमन भेल। अकबर द्वारा आमंत्रित ओहि विद्वान परिवार कें आगराक ’ाहजादी बाग, बालू घाट आ छिप्पी टोला आदि जगह मे बसाओल गेल। अकबर आ जहांगीरक समय धरि ओहि मैथिल विद्वान कें खूब मान-सम्मान आ राज्याश्रय भेटैत रहल, किंतु औरंगजेब कें सत्तासीन भेलाक उपरांत अन्य हिंदू परिवारक संग मैथिल विद्वान परिवार कें सेहो असहनीय अत्याचार आ पीडाक समाना करय पडल। इहो कहल जाइत अछि जे आगराक छिप्पी टोला मे एक दिन मे 72 मोन जनउ जराओल गेल छल। धार्मिक पोथी-पतड़ा आदि डाहि देल गेल। एहि सं त्रस्त भ मैथिल विद्वानक परिवार फेर पलायन क दे’ाक विभिन्न भाग मे पसरि गेला। यायावरी जिनगी जीवैत ओ लोकनि लोहा सं जुडल काज सहित रथ निर्माण आ संचालन पर्यंत प्रारंभ क देलनि। एहि प्रकारे ओ लोकनि लोहा आ काठक वस्तुक निर्माण मे दक्ष भ गेला। तत्काल अलीगढ आ जलेसर आदि हुनक ’ारणस्थली बनल। कालांतर मे रेल यातायातक विकास होमय लागल ताहि मे आव’यकता पडल लकडी आ लोहा सं जुडल मजदूर आ कारीगरक। जे किछु पढल लिखल छलाह से टीटी बाबू आदि बनि गेला। अ’िाक्षित वा अल्प’िाक्षित लोक लेल रेलक बोगी क निर्माण कार्य मे लागि गेला। रेलक जतय जतय पैघ टीसन वा कार्य’ााला बनल ओ लोकनि रोजीक जोगाड़ मे ओतहि बसैत गेला। एहि क्रम मे भुसावल, जलगांव, धूले, अजमेर, रतलाम, कोटा, झांसी, अलीगढ, गाजियाबाद, बस्ती, अहमदाबाद आ दिल्ली आदि स्थान पाबि अपन-अपन जीवन यावन करए लगलाह।ई तथ्य प्रायः एखनहुं अन्हारे मे अछि जे अलीगढक प्रसिद्ध ताला उद्योग मे एहि मैथिल सभक भागीदारी अस्सी प्रति’ात सं अधिक अथ्छ। अलीगढक तालाक लोकप्रियता तात्कालिक मैथिलक देन थिक। एतेक रास विपत्ति के सहैत प्रतिभा संपन्न मैथिल समुदाय सं हुनक मैथिलत्व कहियो विलग नहि भेलनि। आब जखन कि प्रत्येक क्षेत्र मे आगू बढैत ई लोकनि आई सभ सुख-सुविधा सं पुनः संपन्न भए गेला, अपन मिथिलाक मूल संस्कारकें आद्यावधि अक्षुण्ण रखबाक प्रयास एखनहुं कए रहल छथि। समस्त मैथिल आ वैदिक परंपराक निर्वाह ओ सभ सेहो कए रहल छथि। विवाह, मुण्डन, उपनयन, कर्णवेद आदि सब विध जे आजुक मिथिलांचल मे प्रचलन मे अछि, करैत रहलाह अछि। करीब अस्सी प्रति’ात बीध एखनहुं प्रचलन मे अछि; किछु स्थान, काल आदिक कारणे बीध मे अंतर सेहो आबि गेल छन्हि मुदा ताहि लेल इ लोकनि मैथिल नहि छथि एहि कटटरपंथी मिथक कें अविलंब तोडय परत। पुनः हुनका लोकनि कें मुख्य धारा मे आनल जएबाक सकारात्मक आ गंभीर प्रयास होएबाक चाही। हुनक मैथिलीत्व आ मिथिला प्रेम क आदर होएबाक चाही। एहि सं मिथिला, मैथिल आ मैथिलीक ’ाक्ति बढत आ मैथिली आंदोलन कें अत्यधिक बल भेटत।
(बिपिन बादल)


text:
िडलरीनगर। एकटा सैयद छलाह ओतए। एकटा कनियाँ छलखिन्ह आ कैकटा बेटा
छलन्हि। लड़ाका सभ।
नूनजागढ़क युद्ध। मुदा एहिबेर सैयद आ हुनकर सभटा बेटा मारल गेलाह। मुदा हुनकर िवधवा
गर्भसँ छलीह। िकछु िदनमे बच्चा भेलन्हि। नाम राखल गेल मीरां।
ओहो लड़ाका, मुदा माएकेँ ई पसिन्न नहि। हुनकर िबयाह करबाओल गेल कमे बयसमे, जे मोन
युद्धसँ हँटतैक। मुदा..
माए आ कनियाँ बड्ड बुझेलखिन्ह मुदा मीरां असगरे नूनजागढ़ गेला आ बाप-भाएक बदला लेलन्हि आ
घुिर कऽ िडलरीनगर अएलाह।
हुनकर आत्माक प्रभावसँ िडलरीनगरमे हुनकर मृत्युक बादो बहुत िदन धिर शान्ति रहल।


text:
गुरुवार, 16 अगस्त 2012
Home कविता जगदानन्द झा 'मनु' मायक भूमि बजा रहल अछि
मायक भूमि बजा रहल अछि
जुनि हमरा जकरु महामाया, मायक भूमि बजा रहल अछि
जाहि माटिकेँ देह बनल हमर, ओमाटि बजा रहल अछि
रुन-झुन संगी-साथीक हमरा, इआद बहुत सता रहल अछि
काका-ककिक मधुर वोल, कानमे घंटी बजा रहल अछि
जुनि हमरा जकरु महामाया, मायक भूमि बजा रहल अछि
सोंधी-सोंधी मुरहीक खुशबू, गामक हमरा खीच रहल अछि
कनियाँ-काकीक कडकड कचड़ी, मोनकेँ डोला रहल अछि
लहलह झुमैत खेतक धान, शीश हिला कए बजा रहल अछि
चौरचन, छठिक सनेसक स्वाद, हमरा कचोति रहल अछि
हुक्का-लोलिक उक जे फेकल, सुमैर हमरा कना रहल अछि
नहि सहिसकैत छी दुरी एतेक आब, ह्रदय-बांध टूट रहल अछि
जुनि हमरा जकरु महामाया, मायक भूमि बजा रहल अछि
*****
जगदानन्द झा 'मनु'
Labels: कविता, जगदानन्द झा 'मनु'


text:
बिच शामिल बाजाक
सुनैत शून्यक दृश्य
प्रकृतिक कैनवासक
हहाइत समुद्रक चित्र
अन्हार खोहक चित्रकलाक पात्रक शब्द
क्यो देखत नहि हमर चित्र एहि अन्हारमे
तँ सुनबो तँ करत पात्रक आकांक्षाक स्वर
सागरक हिलकोरमे जाइत नाहक खेबाह
हिलकोर सुनबाक नहि अवकाश
देखैत अछि स्वरक आरोह अवरोह
हहाइत लहरिक नहि ओर-छोर
आकाशक असीमताक मुदा नहि कोनो अन्त
सागर तँ एक दोसरासँ मिलि करैत अछि
असीमताक मात्र छद्म, घुमैत गोल पृथ्वीपर,
चक्रपर घुमैत अनन्तक छद्म।
मुदा मनुक्ख ताकि अछि लेने
एहि अनन्तक परिधि
परिधिकेँ नापि अछि लेने मनुक्ख।
ई आकाश छद्मक तँ नहि अछि विस्तार,
एहि अनन्तक सेहो तँ नहि अछि कोनो अन्त?
तावत एकर असीमतापर तँ करहि पड़त विश्वास!
स्वरकेँ देखबाक
चित्रकेँ सुनबाक
सागरकेँ नाँघबाक।
समय-काल-देशक गणनाक।
सोहमे छोड़ि देल देखब
अन्हार खोहक चित्र,
सोहमे छोड़ल सुनब
हहाइत सागरक ध्वनि।
देखैत छी स्वर, सुनैत छी चित्र
केहन ई साधक
बनि गेल छी शामिल बाजाक
दुन्दभी वादक।
*राजस्थानमे गाजा-बाजावलाक संग किछु तँ एहेन रहैत छथि जे लए-तालमे बजबैत छथि मुदा बेशी एहन रहैत छथि जे बाजा मुँह लग आनि मात्र बजेबाक अभिनय करैत छथि। हुनका ई निर्देश रहैत छन्हि जे गलतीयोसँ बाजामे फूक नहि मारथि। यैह छथि शामिल बाजा।


text:
सहरसा। 08 दिसम्बर। शहर केँ पॉलिटेक्निक ढाला बायपास इलाका मे तेज रफ्तार बस 11वीं के छात्र मुकेश कुमार क' बुरी तरहे कुचली देलक। बुरी तरहे घायल मुकेश कुमार क' स्थानीय लोग सभ शहर केँ गंगजला चौक स्थित निजी नर्सिंग होम मे भर्ती करौलनि। जता हुनकर इलाज चैल रहल अछि आओर हालत गंभीर बताओत जे रहल अछि। घायल मुकेश सुपौल जिलाक चापी भीमपूर इलाका के रहिवासी छथि आ सहरसा मे रहिकेँ पढ़ाई करैत छथि।
कैल्हि गुरु दिन भोर ओ कोचिंग सेंटर सँ पढ़ाई करी वापस आबैत रहथिन। एहि दौरान अनियंत्रित बस हुनका कुचली देलक। घटना केँ बाद आक्रोशित लोग सभ खूब हंगामा केलनि आओर बस क' आगिक हवाले क' देलनि।
एम्हर हादसा केर सूचना भेटलाक बादो पुलिस लगभग दू घंटा बाद पहुँचल। इस दौरान छात्र व स्थानीय लोग सभ खूब हंगामा केलनि। बाद मे मौका पर पहुँचल पुलिस क' सेहो आक्रोशित भीड़क सामना करे पड़लनि। लगभग तीन घंटा धरी मचल बवाल के बाद घटनास्थल पर पहुँचल दमकल के गाड़ी आगि क' मिझेलक मुदा ताधरि बहुत देर भ' गेल छल। बस पूरा तरहे जरी केँ राख भ' गेल।


text:
ई कहानी बहुत पूरण अछी जखन अग्रेज के शाशन छल त अग्रेज हिनका स् बियाह करऽ चहेत चलेनी तही लकऽ हिंकार बाबूजी(वाने) बहुत दुखी रहेत छलखिन ई बात जखन(बिना) केरी मालूम परिलेन तऽ बिना कहलखिन की बाबूजी आहा चिंता ज़ूनी करू हम ही आहा के चिंता के कारण छी ने,
एक दिन बिना अपन भतीजा के कोरा मे लकऽ बैशल छली तहीने अग्रेज अपन शेना के लकऽ अबी गेल,
ई देख बिना गाँव के बाहर एक टा पोखेर या त्लिखोरी या ओतऽ चली गेली और ओही पोखेर मे जा कऽ कूद गेली आ अपन प्राण दऽ देलखीन कुछ साल बीतलक बाद ई पाठक नाम केरी परीवार मे स्वप्न देलखीन की हम ई पोखेर मे छी हमरा निकालु ई बात सुनी क सब हका-बका रही गेलाह और ओही पोखेर में सऽ निकले के विचार में जुट गेला और गाँव केरी पांच टा ब्राम्हण गेला और ओही पत्थर के प्रतिमा के बाहर निकलेथ जे की ओ प्रतिमा ४.५" छल, और ओही वानेश्वरी के प्रतिमा के एक टा पीपर गाछ के निचा राखल गेल बहुत दिन तक ओही गाछ के निचा में पूजा भेल, ग्राम चनोर के रजा लाक्ष्मेषर के पुत्र नहीं होए छलनी तऽ ओ ओही वानेश्वरी माँ के दरबार में गला और मन्नत मंग्लाह और कह्खिन जे हमर मनोकामना अगर पूरा होयत तऽ हम मंदिर बनायब कुछ दिनक बाद हुनका पुत्र भेलनि और ओ मंदिर बनेलेथ आब माँ वानेश्वरी ओही मंदिर में रहेत छथि.
कहल जय या जे एते जे कियो मन्नत मांगे या ओकर मन्नत पूरा होयत या,
आब एत रामनवी और दुर्गापूजा सेहो बहुत धूम-धाम सऽ मनायल जय या,
नाम - अजय ठाकुर (मोहन जी)
पिता - नरेश ठाकुर
श्रेस्ट भाई - विजय ठाकुर (पप्पू)
ग्राम/पोस्ट - भाल्पत्टी,
जिला - दरभंगा,
बिहार - ८४७२३९